Abodi (@abodi@mastodon.eus) - Mastodon.eus\n"Izan zirelako gara, garelako izango dira"\n517 Jarraitzen 148 jarraitzaile\nAbodi (r)en bultzada\n2021(e)ko Abu 12, 07:35\nAdierazpenak euskara hutsean egin nahi izan zituen arraunlariaren eredua jarraitzera deitu dute hainbat eragile euskaltzalek https://www.argia.eus/albistea/adierazpenak-euskara-hutsean-egin-nahi-izan-zituen-arraunlariaren-eredua-jarraitzera-deitu-dute-kostaldeko-hainbat-eragile-euskaltzalek\n2021(e)ko Abu 12, 08:05\nHondarribiko haurrak eta euskara https://www.argia.eus/albistea/hondarribiko-haurrak-eta-euskara\n2021(e)ko Abu 15, 09:27\n«HEHra etorritako etorkinetan denetik dago. Bada euskararen bidez Euskal Herrira hurbildu nahi duen gutxiengo bat, eta bada “Espainiara” etorri den eta euskararekin zer ikusirik nahi ez duen gehiengo zabal bat». 👇👇👇\n2021(e)ko Abu 07, 13:06\n«Haur espainolek euskaldunak erdalduntzen dituzte. Ikastola zegoenean, irakasleak denbora gehiago egoten ziren haurren gainean —“Egin euskaraz!”—, eta klase guztiak euskaldunak ziren».\n2021(e)ko Abu 07, 13:09\n«Ikastolara joan ziren guraso batzuek beren seme-alabei erdaraz egiten diete, nahiz eta jendearen aurrean euskaraz egin disimulatzeko, baina, seme-alabak tontoak ez direnez, etxeko hizkuntzan erantzuten dute, hau da, espainolez».\nArnasguneak galduz goaz.\n2021(e)ko Abu 03, 09:05\nBere borondatearen aurka adierazpenak gaztelaniaz egitera derrigortu nahi izan dute arraunlari bat TKE-n https://www.argia.eus/albistea/bere-borondatearen-aurka-adierazpenak-gaztelaniaz-egitera-derrigortu-nahi-izan-du-tkek\n2021(e)ko Abu 01, 09:04\n«Euskaraz kantatzea, oraindik ere, askatasun egarri bati ispilu bat jartzea da; espainolez kantatzea, berriz, betiko irabazleen fotokopia txar bat».\nTestu osoa: 👇👇\n2021(e)ko Abu 01, 09:03\n#PakoAristik, #Berrian: 👇\n«Euskaraz kantatzea ez da euskaraz kantatzea soilik. Herri menderatu batekin harreman emozionala sortzea da, kolektibo gutxietsi eta zapaldu bati arnasa hartzen laguntzea, historia zahar bati hitz eta doinu berriak jartzea». 👇\n2021(e)ko Abu 01, 08:59\n2021(e)ko Uzt 27, 20:41\nAi baina ustezko klima aldaketaz mass media eta establisement guztiak zabaltzen duen bertsioarekin sinesgaitz bazara... Vox aipatuko dizute...\n-Jode hi, eske hori Voxek pentsatzen dik!\n- Bai, motel eta Hitelerrek ura edaten zian eta hik ere bai... horrek nazi egiten hau orduan???\n2021(e)ko Uzt 27, 20:34\nIberdrolak eta EAJk esango digute "negazionistak" ez izateko, izan ere denok dakigu Iberdrola eta EAJ super-ekologistak direla...\n2021(e)ko Uzt 27, 14:55\nBihar edo etzi nonbait uholderen bat badago "aldaketa klimatikoaren" ondorioz izango da. Izan ere, denok dakigu orain arte historia guztian zehar sekula ez dela inon uholderik gertatu...\n2021(e)ko Uzt 27, 12:36\nBete-betean asmatu du, beste behin ere, #JuanLuisZabalak; edo, «erdaraz esaten den bezala», “ha dado en el clavo", bai horixe. 👇👇👇\n2021(e)ko Uzt 27, 12:50\nEuskaraz erantzundako Baxoko filosofia azterketak ez dituzte zuzendu, "izaera politikoa" dutela argudiatuta https://www.argia.eus/albistea/euskaraz-erantzundako-baxoko-filosofia-azterketak-ez-dituzte-zuzendu-izaera-politikoa-dutela-argudiatuta\n2021(e)ko Uzt 25, 21:49\nGero etorriko da azterketaren bat esanez euskararen erabilera apaldu dela kaleetan... Baina nola ostia entzungo dugu euskararik kaleetan, euskaldunik ez badago????\n2021(e)ko Uzt 25, 21:42\nEuskaldunik gabe ez dago Euskal Herririk.\nDonostiara joan eta jendetza: espainiarrak, kolonbiarrak, frantziarrak, marokoarrak, nikaraguarrak, ingelesak, portugaldarrak, alemaniarrak... eta euskaldunak non demontre daude????\nJakan, Landetan, Ezkarain, Cadizen, Salouen, Mallorkan, Tenerifen...\nEuskaldun erdiak espainolen eta frantziarren oporlekuetara doaz gehiago espainolizatuz edo frantziartuz. Bitartean turista atzerritarrez josten zaigu Euskal Herria. Matematika badakigu, ez?\n2021(e)ko Uzt 25, 14:39\n@abodi jende horrek ez dakit zer duen buruan. Orokorrean eszeptikoa banaiz ere, nik arrazoitutako argudioetan eta logikan sinesten dut. Eta zientzia maiz bide horretatik doa (politikariak gutxiago). Esan nahi dudana da, datuek argi erakusten dutela haurrak ez direla covid-19agatik gaixotzen eta hiltzen. Epidemiologoek talde immunitatea lortzeko haurrak kontuan ere ez dituzte hartzen.\nOrduan zergatik jarri haurrei txertoa? Zergatik behartu haurrak txertatzera liburutegian edo zineman sartzeko?\n2021(e)ko Uzt 24, 21:24\n2021(e)ko Uzt 23, 10:12\n#Arnasdezagun taldeak, #Zuzeun:\n«Eskolan, hain justu, lehentasunezkoa izan beharko litzateke arnasguneak sortzea eremu erdaldunetako haurrentzat. Horren ordez, baina, ikastetxeetan haur euskalhiztunak sakabanatu eta, ondorioz, erdaldundu egiten dituzte sarritan»\n«Nola liteke euskara indartzeko arnasgunea izan beharko litzatekeen lekua erdalduntze gune bilakatzea?»


ULMA Packaging-ek lantoki berria inauguratu du — TUlankide MONDRAGON\nULMA Packaging-ek lantoki berria inauguratu du\nUlma Packaging-ek bost milioi euroko inbertsioa egin du ekoizpen lantoki berriaren eraikuntzan. Berau, termozigilatze lanetara bideratuta egongo da eta erantzungo dio produkzio behar izugarri bati. Inaugurazioa atzo egin zen, Gipuzkoako diputatu nagusiaren presentziarekin.\nUlma industria talde euskaldunak 5 milioi euro inbertitu ditu ekoizpen lantegi berri bat eraikitzeko, Oñatin duen Packaging negoziorako. Konpainiaren instalazio berria Ulma Packagingek azken urteetan eduki duen hazkunde azkarraren barruan kokatzen da, enpresaren jarduerarekin lotura zuzena duten lanpostuek eta tokiko enpresa hornitzaileek zeharka sortu dituztenek nabarmen gora egin baitute.\nLehengo lantegitik metro gutxira dagoena, termozigilatze lanetara bideratuta dago\nULMA Taldeak, 80 herrialde baino gehiagotan dagoenak eta 4.600 langile dituenak, 56 urteko esperientzia ere badauka merkatuan, eta aurreikusten du 2017an 725 milioi euroko salmenta bolumenera iristea, hau da, aurreko ekitaldiko zifraren %8 handitzea. Gainera, Taldeak espero du 105 milioi euroko EBITDA erregistratzea aldi berean, aurreko urtearekiko %21eko hazkundearekin.\nULMA Handling System\nULMA Packaging lankidetzan ari da SPAIN proiektuan, osasun-erabilerarako maskarak birziklatzeko\nULMA Packaging-ek FM 205 flow pack-a biltzeko makina batekin laguntzen du, maskarak hermetikoki ontziratzeko.


CAFek 35 milioi euro galdu ditu lehenengo seihilekoan | Ekonomia | Berria\nCAFek 35 milioi euro galdu ditu lehenengo seihilekoan\nUrtea amaitu baino lehen berreskuratu nahi du galdutakoa. Bederatzi kontratu berri sinatu ditu, baina %12 gutxiago saldu du: iaz baino 149 milioi euro gutxiago. COVID-19agatik produkzioa gelditu behar izan zuen aste batzuez eta hainbat herrialdetan dituen mantentze zerbitzuak eten.\nCAFeko bi langile, tren baten pieza batekin lanean CAF Tamaina handiagoan ikusi\n2020ko uztailak 29 09:14\nCOVID-19ak gogor jo du CAFen ere. Urte hasiera txarra izan du; bereziki, martxotik ekainera. Pandemiaren eraginez, salmentak nabarmen murriztu ditu Gipuzkoako tren ekoizleak. Iazko lehen seihilekoan izandakoekin konparatuta, %12 gutxiago saldu du: 149 milioi euro gutxiago. 35 milioi euroko galera orokorra izan du. Aurreko urteko epe berean 25 milioi euro irabazi zituen.\n2020ko lehen seihilekoaren emaitzen berri eman du asteazken honetan. COVID-19ak eta horri aurre egiteko hartutako neurriek gehien jo duten sektoreetako bat izan da garraioa. CAFek azaldu duenez, egungo testuingurua «konplexua» da, baina itxaropentsu azaldu da: azpimarratu du aurreneko sei hilabeteetan izandako galerak berreskuratzea espero duela urtea amaitu baino lehen.\nHori hala izan dadin, eskari zorro «handi» bati eusten diola nabarmendu du, eta gaineratu du likidezia ziurtatzeko zor ildoak handitu egin dituela. Urtea hasi zenetik, eta bereziki lehen hiruhilekoan, bederatzi kontratu sinatu ditu konpainiak, autobusez eta metroz hornitzeko hainbat hiri (Bartzelona, Kolonia, Amsterdam, Napoli...), eta horien eta beste batzuen mantentze lanak egiteko. Azkena, ekainean sinatu zuen (baina ez du txostenean sartu): Espainiako Renfek 258 milioi euroko kontratu handi bat eman zion, 37 tren egiteko. Denbora horretan, gainera, ez du kontraturik baliogabetu.\nDena den, aurreko urteko epe berean eginiko salmentekin konparatuta, alde nabarmena dago atal batzuetan: bereziki, trenen salmentan: iaz baino %25 gutxiago izan dira Osagaietan seinaleztapenetan eta bestelako ekipoetan, %10 gutxiago. Zerbitzuen alorrean, berriz, iazko baino %37 gehiago saldu du.\nZerbitzuetan izandako emaitza onek, baina, ez dituzte galerak ekidin. Aste batzuez produkzioa gelditu izanak eta hainbat herrialdetan dituen mantentze zerbitzuen eteteak eragin du %12ko jaitsiera orokorra.\nApirilean, ekoizpena gelditzera behartuta egon zen konpainia, baina langile ugarik beren jarduerarekin jarraitu zuten, telelanaren bidez: ingeniaritzaren alorrekoek eta erosketa eta salmenta atalekoek, bereziki. Ekoizpen zentroetan, berriz, CAFek ez du aldi baterako erregulazio batera jo, eta langileekin adostu du lan egin gabe utzitako orduak nola berreskuratu.


Irekia Eusko Jaurlaritza - Gobierno Vasco :: EHAA xedapena 201802363\nGaiak: FUNTZIO PUBLIKOA; FUNTZIONARIO PUBLIKOAK; LANPOSTUAK; LANPOSTUAK BETETZEA; LEKUALDATZE-LEHIAKETA; OPOSIZIO ETA LEHIAKETAK; DEIALDIA\nHurrenkenaren zenbakia: 201802363\nEuskal Funtzio Publikoari buruzko uztailaren 6ko 6/1989 Legearen 46. artikuluan xedatutakoaren arabera, funtzionarioentzat gordetako lanpostuak lehiaketako eta izendapen askeko sistemen bidez beteko dira, lanpostu-zerrendetan ezarritakoaren arabera. 47. artikuluak eta hurrengoek arautzen dute lanpostu hutsak lehiaketaren bidez betetzeko deialdia.\nHalaber, urriaren 13ko 190/2004 Dekretuan, euskal herri-administrazioetako funtzionarioen lanpostuak betetzeko araudia onartu zen. Dekretu horren II. kapituluan garatzen da lanpostuak lehiaketaren bidez betetzeko prozedurari buruz legeak ezartzen duena.\nDeialdi honen xedea da C1 eta C2 azpitaldeetako eta E taldeko lanpostu hutsak betetzea. Lanpostu horiek Euskal Autonomia Erkidegoko Administrazio Orokorreko eta haren erakunde autonomoetako karrerako funtzionarioentzat dira, aurrekontuetan diruz hornituta daude, eta lehiaketa bidez bete behar dira.\nEuskal Autonomia Erkidegoko Administrazioko sailetako eta erakunde autonomoetako lanpostuen zerrendak onartu zituen dekretua aldatzen duen martxoaren 27ko 41/2018 Dekretuaren bidez, Euskal Funtzio Publikoari buruzko uztailaren 6ko 6/1989 Legearekin bat etorriz, Euskal Autonomia Erkidegoko kidego, aukera edo eskalak multzokatzen dituzten titulu-taldeak egokituko dira Enplegatu Publikoaren Oinarrizko Estatutuaren Legearen testu bateginean (urriaren 30eko 5/2015 Legegintzako Errege Dekretuak onartua) aurreikusita dauden kidego eta eskalen sailkapen-taldeetara. Ondorioz, C taldea eta C1 azpitaldea baliokideak dira; D taldea eta C2 azpitaldea ere bai; eta E taldea bere horretan mantentzen da.\nNahitaezko txostenak eginda, eta honako hauen arabera: Euskal Funtzio Publikoari buruzko uztailaren 6ko 6/1989 Legearen 6.1.e) artikulua eta Gobernantza Publiko eta Autogobernu Sailaren egitura organikoa eta funtzionala ezartzen duen apirilaren 11ko 71/2017 Dekretuaren 3. artikulua; hau\nLehenengoa.– II. eranskinean azaltzen diren lanpostuak betetzeko lehiaketa orokorraren deialdia egitea.\nBigarrena.– Lehiaketa hori arautuko duten oinarriak onartzea (I. eranskinean agertzen dira).\nAgindu honen aurka aukerako berraztertzeko errekurtsoa jar dakioke Gobernantza Publiko eta Autogobernuko sailburuari, agindua Euskal Herriko Agintaritzaren Aldizkarian argitaratu eta hurrengo egunetik aurrera hilabeteko epean; edo, bestela, zuzenean administrazioarekiko auzi-errekurtsoa jar daiteke Administrazioarekiko Auzien Epaitegian, Euskal Herriko Agintaritzaren Aldizkarian argitaratu eta hurrengo egunetik aurrera bi hilabeteko epean.\nEuskal Autonomia Erkidegoko Administrazio Orokorreko eta haren erakunde autonomoetako karrerako funtzionarioentzat gordeta dauden C1 eta C2 azpitaldeetako eta E taldeko lanpostuak betetzeko lehiaketa orokorra arautuko duten oinarriak.\nLehiaketa orokorraren xedea izango da karrerako funtzionarioentzat gordeta dauden eta II. eranskinean ageri diren lanpostuak betetzea.\n2.1.– Administrazio Orokorreko karrerako funtzionarioek parte hartu ahal izango dute lehiaketa honetan, betiere deialdian jasotako lanpostuen betekizunak betetzen badituzte, zeinak oinarri hauetan ageri baitira.\n2.2.– Oinarriak Euskal Herriko Agintaritzaren Aldizkarian argitaratzen diren datan bete behar dira eskatutako betekizunak, eta esleitutako lanpostuez jabetu arte eutsi behar zaie. Parte hartzeko betekizunei eusten ez dieten parte-hartzaileak ezin izango dira esleipendun izan ezarritako betekizunak betetzen ez dituzten lanpostuei dagokienez.\n2.3.– Karrerako funtzionarioek soilik parte hartu ahal izango dute deialdi honetan, lehiaketa bidez hartu duten lanpostuaren jabetzatik bi urte igaro badira. Aurreko denbora-muga ez da ezarriko langileak lehiaketa bidez lortutako lanpostuaren atxikipena galdu duenean.\n2.4.– Honako hauek ezingo dute lehiaketa honetan parte hartu:\na) Eginkizun-gabetze irmoa ezarrita duten funtzionarioek ezingo dute parte hartu, egoera horrek dirauen bitartean.\n2.6.– Lehiaketa honetan parte hartu beharko dute:\na) Euskal Autonomia Erkidegoko Administrazio Orokorreko eta haren erakunde autonomoetako lanpostu batean behin-behineko atxikipena duten karrerako funtzionarioek.\nb) Erakunde publikoetara lekualdatu ostean behin-behineko lanpostu bati atxikita dauden langileek.\n2.7.– Behin-behineko destinoa duten karrerako funtzionarioak, lehiaketan destinorik lortzen ez badute eta ondorioz lekuz aldatu behar badira, behin-behinean atxikiko zaizkio beste lanpostu bati. Lehenik eta behin, lehiaketan parte hartu duten baina destinorik lortu ez duten funtzionarioak atxikiko dira.\n3.– Baloratzeko merezimenduak.\nLanpostua betetzeko betekizuntzat eskatzen dena ez da baloratuko merezimendu gisa.\nMerezimendu hauek baloratuko dira lehiaketan:\n– Administrazio publikoetan duen lan-esperientzia.\n– Egin dituen hobekuntza-ikastaroak.\n– Gradu pertsonal finkatua.\n– Ingeles- eta frantses-maila (C1, C1/C2, C2 azpitaldeetako eta C2 azpitaldeko/E taldeko lanpostuetarako baino ez).\n4.– Beharrezko gutxieneko puntuazioa eta lor daitekeen gehieneko puntuazioa.\nHonako hauetarako, lor daitekeen gehieneko puntuazioa 212 puntukoa da: C1, C1/C2, C2 azpitaldeak eta C2 azpitaldea/E taldea. Lanpostua esleitzeko, 11 puntu lortu behar dira.\nE talderako, 191 puntu lor daitezke gehienez. Lanpostua esleitzeko, 9 puntu lortu behar dira.\n5.– Merezimenduak baloratzeko irizpide orokorrak.\nMerezimenduak baloratzeko, bi irizpide hartuko dira kontuan: merezimenduak duen baliozkotasun formala eta lanpostuarekiko lotura-maila.\n5.1.– Lanpostuarekiko lotura-maila: baloratu beharreko merezimenduaren edukiaren eta lortu nahi den lanpostuak dituen zereginen artean loturaren bat dagoenean baloratuko dira merezimenduak. Lotura egongo da baldin eta egiaztatu den merezimenduaren eta lortu nahi den lanpostuaren jakintza-arlo eta -esparruen artean harremana badago. Ez dira baloratuko lortu nahi den lanpostuarekin loturarik ez duten merezimenduak.\n5.2.– Merezimenduaren baliozkotasun formalaren maila.\nHauek dira baliozkotasun formalaren maila zehazten duten faktoreak.\na) Titulu batena: graduondokoen kreditu- edo ordu-kopurua.\nb) Ikastaro batena: ikastaroa eman duen erakundearen prestigioa, eta espresuki egiaztatzea ebaluazio-proba gainditu dela edo ikastaroa aprobetxatu dela.\n5.3.– Bi irizpide horiek –lotura eta baliozkotasun formala– ezartzen bazaizkie aurreko ataleko merezimenduei, honako koefiziente hau aplikatuko da merezimendu jakin bat baloratzean. Baremoa hau da: Handia (1), Tartekoa (0,75), Txikia (0,25) edo ezin da baloratu (0). Koefizientea 7. eta 8. oinarrien baremoetan kategoria bakoitzari esleitutako gehieneko balioarekin biderkatuko da.\n5.4.– Balorazio-irizpideak eta merezimendu bakoitzari aplikatutakoa lehiaketa bakoitzaren balorazio-batzordeak argitaratuko ditu, iragarki-tauletan.\n5.5.– Soilik baloratuko dira ziurtagirietan egiaztapen-lanak egiteko funtsezkotzat jotzen diren alderdi guztiak (9. oinarria) jasotzen dituzten merezimenduak.\n6.– Merezimenduak baloratzeko berariazko irizpideak.\n6.1.– Administrazio publikoei atxikitako lanpostuetan duen lan-esperientzia.\n6.1.1.– Beste zerbitzu batzuekin batera aldi berean egindako zerbitzuak ez dira inola ere kontuan hartuko. Horri dagokionez, ez dira zenbatuko egitekoak behin-behinean esleituta emandako zerbitzuak.\n6.1.2.– Zerbitzu berezietan edo seme-alabak zaintzeko edo senideak zaintzeko eszedentzian emandako aldiak, azken 10 urteotan denbora luzeagoz bete duten funtzionario-lanpostuan baloratuko dira. Funtzionario-lanposturik izan ez dutenei titular gisa erreserbatuta duten lanpostuaren arabera egingo zaie balorazioa. Lanpostu baten titularrak ez badira, aldiz, bete duten azken lanpostuaren egitekoen arabera egingo da balorazioa.\n6.1.3.– Betetzen duten lanpostuko lan-esperientzia moduan hartuko dira hauetan emandako aldiak: prestakuntza edo hobekuntza ikastaroak, euskararen ikaskuntza, norberaren gauzetarako baimenak, aldi baterako ezintasuna edo antzeko egoerak.\n6.1.4.– Beste administrazio publiko batzuetan lan egin dutenei zerbitzuen ziurtagirien eta betetako lanpostuaren/lanpostuen monografien arabera egingo zaie balorazioa. Baina monografiarik ez badute, lan-esperientzia frogatzeko agirian jasotzen diren zereginak gauzatzeko ezagutzak eta trebetasunak baloratuko zaizkie.\n6.1.5.– Goragoko talde bateko edo norberari dagokion taldeko beste kidego bateko lanpostuetan zerbitzu-eginkizunetan emandako aldiak titulartasuneko lanpostuan zenbatuko dira. Lanpostu baten titularrak ez badira, aldiz, norberari dagokion kidegoan bete duten azken lanpostuaren egitekoen arabera egingo da balorazioa.\n6.1.6.– Goi-kargudunaren idazkari lanpostu baten (520010) titular gisa eginiko aldiak administrari orokorraren lanpostuan (520040) zenbatuko dira.\n6.2.1.– Titulu-talde desberdinetako kidego edo eskaletako lehiakideek dotazio bera eskatzen badute, beheko taldeko langileei ez zaizkie merezimendu moduan baloratuko goragoko kidego edo eskalan sartzeko eskatzen diren titulu ofizialak.\n6.2.2.– Irakaskuntza akademiko berdinetako ziklo desberdinak gainditu dituztela frogatzen duten langileei soilik baloratuko zaie frogatutako zikloetatik gorengoari dagokion titulua.\n6.2.3.– Ez da merezimendu moduan baloratuko lanpostuan eskatzen den goi-mailako titulua lortzeko behar den titulua.\nAdministrazio honen iritziz dagoeneko baloratu diren edo betekizun gisa eskatzen diren beste titulu batzuekiko baliokideak diren tituluak ez dira baloratuko.\n6.2.4. Indarreko araudian titulu akademiko ofizial bati erreferentzia espresua egiten ez dioten lanbide-titulu ofizialak ez dira merezimendu gisa baloratuko, hala nola SEPE Estatuko Enplegu Zerbitzu Publikoak (lehengo Enpleguko Institutu Nazionala) eta Lanbide bezalako enplegu-zerbitzu autonomikoek eginiko profesionaltasun-ziurtagiriak.\n6.2.5.– Graduondoko titulu moduan baloratu ahal izango dira baldintza hauetakoren bat betetzen dutenak:\nc) Goi-mailako irakaskuntza programa baten agiria edo diploma edukitzea, graduondoko unibertsitate irakaskuntzaren parekoa eta ospe handiko erakunde akademiko edo profesional batek (atzerrikoa ere izan daiteke) emandakoa. Graduondoko irakaskuntza mota hau 450 ordukoa edo gehiagokoa izan behar da gutxienez.\n6.3.1.– Hobetzeko ikastaroak Herri Arduralaritzaren Euskal Erakundeak, unibertsitateek edo administrazio publikoek antolatutakoak eta homologatutakoak izan behar dira; bestela, trebakuntza, giza baliabideen garapena, lanbide-prestakuntza edo ikerketa esparruetan ospe handiko erakundeek eman behar izan dituzte.\n6.3.2.– Azken 10 urteotan egindako ikastaroak bakarrik baloratuko dira; baina salbuespen moduan 150 ordukoak edo hortik gorakoak ere onartuko dira, noiz egin diren kontuan hartu gabe baloratuko baitira.\n6.3.3.– Iraupena kreditutan ematen bada, kreditu bakoitzak 10 orduko baliokidetza izango du, beste zehaztasunik ematen ez bada behintzat. ECTS kreditu bakoitzak, ordea, 25 orduko baliokidetza izango du.\n6.3.4.– Bulegotikako eta Interneteko programei buruzko ikastaroak ez dira baloratuko.\nC1 eta C2 azpitaldeetan, ikastaro hauek baloratuko dira, merezimenduak baloratzeko irizpide orokor eta espezifikoen arabera: Word aurreratua, Excel aurreratua eta Access aurreratua eta oinarrizkoa.\nE taldean, Word oinarrizkoa eta Excel oinarrizkoa baloratu ahal izango dira, merezimenduak baloratzeko irizpide orokor eta espezifikoen arabera.\n6.3.5.– Softwarearen Europako Institutuak Informazioaren Teknologiei lotuta ematen dituen erabiltzaileen ziurtagiriak (IT Txartela) prestakuntza ikastaro moduan hartuko dira lehiaketa honetan. IT Txartel hauek IVAPek ezarritako orduen arabera baloratuko dira, hau da, ziurtagiri horiek ebaluatzeko tresnak diren eta ikastaroen aprobetxamendua ziurtatzeko betekizunetako bat diren ikastaroetan ezarri dituen orduen arabera. Dagoeneko baloratuta dauden ikastaroetako IT Txartelak ez dira baloratuko.\n6.3.6.– Gai berari buruzko ikastaroak edo ikastaro beraren edizio ezberdinak behin bakarrik baloratuko dira; arlo horretan ordu-kopuru handiena duena aukeratuko da horretarako.\n6.3.7.– Konpetentzia-unitateen egiaztapen partzialak eta profesionaltasun-ziurtagiriak ez dira prestakuntza-ikastaro gisa baloratuko.\nHalere, profesionaltasun-ziurtagiria lortzeko prestakuntza-unitateak eta prestakuntza-moduluak baloratu ahal izango dira, betiere prestakuntza-ikastaro ziurtatuen bidez lortu badira, dagozkien orduekin.\n6.3.8.– Hizkuntzen ikastaroak ez dira baloratuko.\nEuskara baloratu ahal izateko, eskaturiko lanpostuak ezin du eduki derrigortasun-data iraungirik lanpostu-zerrendan.\nOndorio horietarako, karrerako funtzionario izan baino lehen eman diren eta aitortuta dauden zerbitzuak ere baloratuko dira. Lehenago alegatu diren zerbitzuekin batera egindako beste batzuk ez dira zenbatuko.\n7.– Merezimenduen baremoa C1, C1/C2, C2 azpitaldeetako eta C2 azpitaldeko/E taldeko lanpostuetarako.\nGehienez ere, 212 puntu lor daitezke; prozesua gainditzeko, 11 puntu lortu beharko dira, gutxienez.\n– Lortu nahi den lanpostua atxikita dagoen jakintza-arloari –lanpostuaren monografian adierazitakoari– atxikita dauden lanpostuetan duen lan-esperientzia: 0,3 puntu hilabete bakoitzeko.\n– Lortu nahi den lanpostua atxikita dagoen kidego edo eskalaren batean duen lan-esperientzia: 0,10 puntu hilabete bakoitzeko.\n– Lortu nahi den lanpostua atxikita dagoen taldean duen lan-esperientzia: 0,05 puntu hilabete bakoitzeko.\n7.2.– Titulu akademikoak.\nUnibertsitateen edo ospe handiko instituzioen titulu ofizialak edo berezko tituluak baloratuko dira, bete nahi den lanpostuaren zereginekiko lotura kontuan hartuta, eta gehienez 40 punturekin. Hauxe da erabiliko den baremoa:\na) Lanbide-heziketako teknikariaren tituluak: gehienez ere 20 puntu titulu bakoitzeko.\nb) Lanbide-heziketako goi-mailako teknikariaren tituluak: gehienez ere 30 puntu titulu bakoitzeko.\nc) Doktoregoa, graduondokoa, gradua, lizentzia, arkitektura edo ingeniaritza, diplomatura, arkitektura teknikoa edo ingeniaritza teknikoa: gehienez ere 10 puntu titulu bakoitzeko.\nMaila ezberdinetako zenbait titulu aurkezten badira eta titulu horiek gai berari buruzkoak badira edo heziketa-ziklo ezberdinetako parte badira, titulu bakarra hartuko da kontuan.\nDeitutako lanpostuari lotutako gaien inguruko hobekuntza-ikastaroak gaindituta dituztenei ikastaro horiek gehienez 60 punturekin baloratuko zaizkie. Hauxe da erabiliko den baremoa:\na) 10 eta 19 ordu arteko ikastaroak: gehienez 1,5 puntu ikastaro bakoitzeko.\nb) 20 eta 39 ordu arteko ikastaroak: gehienez 3 puntu ikastaro bakoitzeko.\nc) 40 eta 79 ordu arteko ikastaroak: gehienez 7,5 puntu ikastaro bakoitzeko.\nd) 80 eta 149 ordu arteko ikastaroak: gehienez 12 puntu ikastaro bakoitzeko.\ne) 150 eta 299 ordu arteko ikastaroak: gehienez 15 puntu ikastaro bakoitzeko.\nf) 300 orduko edo gehiagoko ikastaroak: gehienez 18 puntu ikastaro bakoitzeko.\nEuskara merezimendu gisa baloratuko da, gehienez ere 22 punturekin. Puntuazio honen arabera:\na) 3. hizkuntza-eskakizuna duten lanpostuetan:\n– 1. hizkuntza-eskakizuna egiaztatzeagatik: 12 puntu.\n– 2. hizkuntza-eskakizuna egiaztatzeagatik: 16 puntu.\n– 3. edo 4. hizkuntza-eskakizuna egiaztatzeagatik: 22 puntu.\nb) 2. hizkuntza-eskakizuna duten lanpostuetan:\n2., 3. edo 4. hizkuntza-eskakizuna egiaztatzeagatik: 16 puntu.\nc) 1. hizkuntza-eskakizuna duten lanpostuetan:\n– 1., 2., 3. edo 4. hizkuntza-eskakizuna egiaztatzeagatik: 12 puntu.\n7.5.– Gradu pertsonal finkatua.\nParte hartzen den kidegoan edo eskalan gradu pertsonal finkatua duenari gehienez 10 puntu emango zaizkio, banaketa honen arabera:\na) Eskatutako lanpostuaren lanpostu-mailako osagarriaren maila bereko edo handiagoko gradu pertsonala duenari: 10 puntu.\nb) Eskatutako lanpostuaren lanpostu-mailako osagarriaren maila baino gradu pertsonal txikiagoa duenari: 7,5 puntu.\nAdministrazio publikoetan lan egindako hilabete oso bakoitzeko 0,084 puntu zenbatuko dira, eta gehienez 10 puntu lortu ahal izango dira.\n7.7.– Hizkuntzen ezagutza.\nIngeles- eta frantses-ezagutzak baloratuko dira, Euskal Autonomia Erkidegoko Administrazio Orokorreko eta haren erakunde autonomoetako lanpostuen hautatze- eta hornitze-prozesuetako tituluen eta hizkuntza-egiaztagirien baliokidetasunari buruzko ekainaren 30eko 117/2015 Dekretuan ezarritakoaren arabera.\na) B1 mailaren baliokideak diren tituluak eta ziurtagiriak:\n– Ingelesa: 8 puntu.\n– Frantsesa: 4 puntu.\nb) B2, C1 eta C2 mailaren titulu eta ziurtagiri baliokideak:\n– Ingelesa: 10 puntu.\n– Frantsesa: 6 puntu.\n8.– E taldeko lanpostuetarako merezimenduen baremoa.\nGehienez ere, 191 puntu lor daitezke; prozesua gainditzeko, 9 puntu lortu beharko dira, gutxienez.\nAzken 10 urteotako lan-esperientzia baloratuko da, gehienez 56 punturekin. Hauxe da erabiliko den baremoa:\n– Lortu nahi denaren lanpostu berdinean duen lan-esperientzia: 0,56 puntu hilabete bakoitzeko.\n– Lortu nahi den lanpostua atxikita dagoen jakintza-arloari –lanpostuaren monografian adierazitakoari– atxikita dauden lanpostuetan duen lan-esperientzia: 0,28 puntu hilabete bakoitzeko.\nTitulu akademiko ofizialak baloratuko dira, bete nahi den lanpostuaren zereginekiko lotura kontuan hartuta, eta gehienez 37 punturekin. Hauxe da erabiliko den baremoa:\na) Lanbide-heziketako teknikariaren tituluak: gehienez ere 18 puntu titulu bakoitzeko.\nb) Lanbide-heziketako goi-mailako teknikariaren tituluak: gehienez ere 28 puntu titulu bakoitzeko.\nDeitutako lanpostuari lotutako gaien inguruko hobekuntza-ikastaroak gaindituta dituztenei ikastaro horiek gehienez 56 punturekin baloratuko zaizkie. Hauxe da erabiliko den baremoa:\nc) 40 eta 79 ordu arteko ikastaroak: gehienez 7 puntu ikastaro bakoitzeko.\nd) 80 eta 149 ordu arteko ikastaroak: gehienez 11 puntu ikastaro bakoitzeko.\ne) 150 eta 299 ordu arteko ikastaroak: gehienez 14 puntu ikastaro bakoitzeko.\nf) 300 orduko edo gehiagoko ikastaroak: gehienez 17 puntu ikastaro bakoitzeko.\nEuskara merezimendu gisa baloratuko da, gehienez ere 14 punturekin. Puntuazio honen arabera:\na) 2. hizkuntza-eskakizuna duten lanpostuetan:\n2., 3. edo 4. hizkuntza-eskakizuna egiaztatzeagatik: 14 puntu.\nb) 1. hizkuntza-eskakizuna duten lanpostuetan:\n– 1., 2., 3. edo 4. hizkuntza-eskakizuna egiaztatzeagatik: 14 puntu.\n8.5.– Gradu pertsonal finkatua.\nb) Eskatutako lanpostuaren lanpostu-mailako osagarriaren maila baino gradu pertsonal txikiagoa duenari: 7 puntu.\nAdministrazio publikoetan lan egindako hilabete oso bakoitzeko 0,15 puntu zenbatuko dira, eta gehienez 18 puntu lortu ahal izango dira.\n9.– Merezimenduak eta betekizunak alegatzea eta egiaztatzea.\n9.1.– Irizpide orokorrak.\n9.1.1.– Eskabideak aurkezteko epearen barruan alegatu behar dira baloratu nahi diren betekizun eta merezimendu guztiak. Prozedura honen ondorioetarako soilik, ofizioz baloratuko dira langileen erregistroan azaltzen diren merezimenduak, eta alegatutako merezimendutzat hartuko dira.\n9.1.2.– Parte hartzen duten langileek soilik egiaztatu behar dituzte, eskabideak aurkezteko epearen barruan, Langileen Erregistroan jasotzen ez diren betekizunak eta merezimenduak. Erregistroan dauden betekizunak eta merezimenduak Intranetean kontsulta daitezke.\n9.2.1.– Euskal Autonomia Erkidegoko Administrazio Orokorrean aitortutako lan-esperientzia ofizioz sartuko da; beraz, ez da alegatu edo egiaztatu beharrik izango.\n9.2.2.– Beste administrazio publiko batzuetako lan-esperientzia alegatu egin behar da, eta administrazio horietako langileen arloko organo eskudunek egiaztatu beharko dute. Aurreko egiaztapena egiteko, III. eranskineko eredua bete behar da; bestela, ereduko alderdi guztiak jasotzen dituen beste edozein erabili ahal izango da.\n9.2.3.– Aurreko paragrafoaren ondorioetarako, ez dira administrazio publikoetan emandako zerbitzutzat hartuko sozietate publikoetan edo fundazio publikoetan emandakoak.\n9.3.– Titulu akademikoak.\n9.3.1.– Langileen Erregistroan jasotzen ez diren tituluak horien kopia konpultsatua aurkeztuz egiaztatu behar dira; baina titulua eskura ez dagoenean, tituluaren ordezko ziurtagiriaren edo titulua jaulkitzeko tasak ordaindu izanaren frogagiriaren kopia konpultsatua aurkeztuko dira.\n9.3.2.– Titulu ofizialak eta atzerriko tituluak homologatzeko ziurtagiriak Hezkuntza Ministerioak edo unibertsitateetako errektoreek jaulki behar dituzte.\n9.3.3.– Unibertsitateetako graduondoko berezko tituluak egiaztatzeko, unibertsitateko errektoreak jaulkitako diplomak aurkeztu beharko dira. Horietan, gainera, esanbidez jaso behar da zenbat ordu edo kreditu egin diren.\n9.3.4.– Goi-mailako gainerako irakaskuntza-programak egiaztatzeko, dagokion erakundeak jaulkitako diplomak aurkeztu beharko dira; eta denetan jaso behar da ikasketa-planak zenbat ordu edo kreditu izan dituen.\n9.3.5.– Araututako lanbide baten lanbide-prestakuntza aitortzen duen egiaztagutuna aurkeztu ahal izango da, Europar Batasunaren xedapenen babesean, dagokion titulu akademikoaren egiaztagiriaren ordez.\n9.4.– Prestakuntza- eta hobekuntza-ikastaroak.\n9.4.1.– Langileen Erregistroan jasotzen ez diren ikastaroak egiaztatzeko kopia konpultsatua aurkeztu behar da, edo ikastaro horiek antolatu edo deitu dituen organoaren nahiz erakundearen ziurtagiria. Baina hauek jaso behar dira bertan:\nLangileen Erregistroan jasota ez dauden tituluak edo ziurtagiriak bakarrik egiaztatu beharko dira. Euskara-titulu eta -ziurtagirien baliokidetasunak ezartzeko, azaroaren 9ko 297/2010 Dekretuan (euskararen jakite-maila egiaztatzen duten tituluak eta ziurtagiriak baliokidetu, eta Hizkuntzen Europako Erreferentzi Marko Bateratuko mailekin parekatzeko dena) araututakoa aplikatuko da.\nEuskara betekizun nahiz merezimendu moduan egiazta daiteke, eta, horretarako, erakunde ofizial batek jaulkitako ziurtagiria aurkeztu beharko da.\n9.7.– Gradu pertsonala.\n9.7.1.– Euskal Autonomia Erkidegoko Administrazio Orokorrean aitortutako gradu pertsonala ofizioz sartuko da; beraz, ez da alegatu edo egiaztatu beharrik izango.\n9.7.2.– Baina administrazio honek aitortu ez duena eta, beraz, Langileen Erregistroan jasotzen ez dena egiaztatu egin behar da. Horretarako, jatorriko administrazioan langileen arloan eskumena duten organoen ziurtagiria aurkeztu behar da. Aurreko egiaztapena egiteko, III. eranskineko eredua bete behar da; bestela, ereduko alderdi guztiak jasotzen dituen beste edozein erabili ahal izango da.\nBeste administrazio publiko batzuetan emandako zerbitzuen antzinatasuna, Langileen Erregistroan jasota ez badago, jatorriko administrazioan langileen arloan eskumena duten organoen ziurtagiri bidez egiaztatuko da. Aurreko egiaztapena egiteko, III. eranskineko eredua bete behar da; bestela, ereduko alderdi guztiak jasotzen dituen beste edozein erabili ahal izango da.\n9.9.– Merezimenduen eta betekizunen zuzenketa.\nInteresdunei eskatu ahal izango zaie zerbait argitzeko edo dokumentazio osagarria aurkezteko, baldin eta betekizun bat behar bezala egiaztatzeko edo alegatu diren merezimenduak baloratzeko beharrezkotzat jotzen bada. Horrelakoetan, hautagaiari eskatuko zaio hamar egun balioduneko epean aurkezteko eskatu zaion informazioa.\n9.10.– Erreferentzia data.\nBalorazio-batzordeak kide-kopuru bakoitia izango du, gutxienez bost. Balorazio-batzordearen zereginak izango dira betekizunak egiaztatzea, merezimenduak baloratzea, puntuazio onenak lortu dituzten hautagaiei esleipena egiteko proposamena luzatzea lehiaketa deitu duen organoari (egoki bada), eta, oro har, oinarri hauek betetzen direla bermatzea.\nBalorazio-batzordean, emakumeen eta gizonen kopurua orekatua izango da, neurri hori egokia ez dela behar bezala justifikatu ezean. Ordezkaritza orekatua izango da, lau kide baino gehiago dituzten organoetan sexu bakoitzak gutxienez % 40ko ordezkaritza baldin badu.\nBalorazio-batzordeak lehiaketa deitu duen agintariari eska diezaioke aholkulari-lanetarako adituak izendatzeko. Aholkulari horiek, hitz egiteko eskubidea izango dute, baina ezingo dute botorik eman.\nBalorazio-batzordeetako kideak karrerako funtzionarioak izango dira, eta deitutako lanpostuen titulu-talde bereko edo goragoko talderen bateko kidego edo eskaletakoak izango dira.\nBalorazio-batzordeak erabateko independentzia izango du, diskrezionaltasun teknikoz eta objektibotasunez lan egingo du, eta egiten dituen proposamenak lotesleak izango dira Gobernantza Publiko eta Autogobernuko sailburuarentzat.\nJarduteko duten diskrezionaltasun teknikoa gorabehera, ebazpenak arrazoitu egin beharko dituzte, eta arauak eta oinarriak bete beharko dituzte.\nBatzordeen jarduna honako hauetan ezarritakoak arautuko du: oinarri hauek; urriaren 13ko 190/2004 Dekretua, euskal herri administrazioetako funtzionarioen lanpostuak betetzeko araudia onartzeko dena; urriaren 1eko 39/2015 Legea, Administrazio Publikoen Administrazio Prozedura Erkidearena, eta urriaren 1eko 40/2015 Legea, Sektore Publikoaren Araubide Juridikoarena.\nHautaketa-prozesu orotan bete behar diren berdintasun, merezimendu eta gaitasun printzipioak eraginkorragoak izan daitezen (Euskal Funtzio Publikoari buruzko uztailaren 6ko 6/1989 Legearen 25. artikuluaren arabera), balorazio-batzordearen eztabaidak isilpean gordeko dira. Era berean, hartzen diren erabakiak ere isilpean gorde beharko dira harik eta prozedura egokiaren bidez argitara eman arte. Batzordeak aurkezten diren pertsonen anonimotasuna bermatu behar du probak egitean eta zuzentzean.\nBalorazio-batzordeak aurkezten den edozein zalantza ebatzi ahal izango du, eta, oinarri hauetan ezartzen ez den guztian, lehiaketa behar bezala gauzatzeko beharrezkoak diren erabakiak hartuko ditu.\nBalorazio-batzordeko kideei eta aholkulariei ordaindu beharreko konpentsazio ekonomikoek (halakorik ordaindu behar denean) otsailaren 2ko 16/1993 Dekretua, zerbitzuen ondoriozko kalte-ordainei buruzkoa, bete beharko dute (zerbitzuen ondoriozko kalte-ordainei buruzko dekretua hirugarrenez aldatu duen ekainaren 13ko 121/2006 Dekretuaren arabera).\nOrdezkoa: Mikel Gorriti Bontigui.\nTitularra: Manuel Lareo Veiga.\nOrdezkoa: Aintzane Pomposo Vez.\nTitularra: M.ª Arritokieta Zubia Antia.\nOrdezkoa: José Luis Arruti del Rey.\nTitularra: Francisco Javier Legorburu Faus.\nOrdezkoa: Xabier Amatria Cuesta.\n11.– Lehiaketa nola egingo den.\n11.1.– Eskabideak aurkeztea.\n11.1.1.– Lehiaketa honetan parte hartzeko eskabideak 15 egun balioduneko epean aurkeztu beharko dira, oinarriak Euskal Herriko Agintaritzaren Aldizkarian argitaratu eta hurrengo egunetik aurrera zenbatzen hasita.\n11.1.2. – Parte hartu nahi dutenek eskabidea Intranet bidez egin beharko dute, lehiaketarako gaitutako atalean dagoen eredua betez. Eskabideak era horretan aurkezten dituztenei jaso izanaren agiri bat emango zaie, eta, hor, interesdunek egoera egiaztatu beharko dute. Bakarrik onartuko dira egoeran «itxita» daramaten eskabideak.\n11.1.3.– Salbuespenez, egoera aktiboan ez dauden edo lanpostuan aldi baterako ez dauden langileek deialdi honetako IV. eranskin modura datorren eredua aurkeztu ahal izango dute Administrazio Publikoen Administrazio Prozedura Erkidearen urriaren 1eko 39/2015 Legearen 16. artikuluan adierazitako erregistroetako edozeinetan, eta eskabidea Funtzio Publikoko zuzendariari bidali beharko diote.\n11.1.4.– Eskabide baldintzatuak. Baliteke, familiako elkarbizitza-arrazoiak direla eta, lehiaketa honetan parte hartzeko baldintzak betetzen dituzten bi pertsonak lanpostua herri berean edo hurbileko herrietan lortu nahi izatea; halakoetan, eskabideetan, baldintza modura lanpostua biek hala biek lortu beharra adierazi dezakete, eta, hala ez bada, dena delako herriko lanpostuetarako eskabide biak indarrik gabe geratuko dira.\n11.1.5.– Eskabideak aurkezteko epea amaitzen denean, ez da onartuko eskabideak ezertan aldatzerik. Baina, esleipenen behin-behineko zerrendaren aurka erreklamazioak egiteko epearen barruan, lehiatzaileek, hala nahi badute, lehiaketan atzera egiteko eta ez parte hartzeko aukera ere izango dute.\n11.1.6.– Deialdiko nahi adina lanpostu huts eska daitezke, lehentasun-hurrenkeran, lanpostu horietan jarduteko bete beharreko baldintzak betez gero.\n11.1.7.– Kidego diferenteetan eskainitako lanpostuetan parte hartzen dutenek lanpostu horiek guztiak ordenatu beharko dituzte, lehentasunaren hurrenkeran. Horretarako, merezimenduen balorazioa behin betiko argitaratu ondoren, Funtzio Publikoko sailburuordearen ebazpen baten bidez, bost egun balioduneko epea irekiko da interesdunek lanpostu guztiak lehentasun-hurrenkeraren arabera erregistra ditzaten.\n11.1.8.– Lanpostua betetzeko baldintzak egiaztatzeko agiriak eta aurkeztu nahi diren merezimenduak egiaztatzeko agiriak eskabidearekin batera aurkeztu behar dira, 9. oinarrian zehazturik datorren moduan. Eskabide elektronikoa egiten bada, eskabideak aurkezteko epe bera egongo da merezimenduak edo betekizunak egiaztatzeko.\n11.2.– Dotazio bakoitzerako onartutako eta baztertutako hautagaien behin-behineko zerrenda.\nEskabideak aurkezteko epea amaitutakoan, Funtzio Publikoko Zuzendaritzako administrazio-zerbitzuek balorazio-batzordeko buruari bidaliko dizkiote aurkeztutako eskabideak, erantsitako agiriekin batera. Funtzio Publikoko Zuzendaritzak batzordearen zereginak erraztuko ditu; horretarako, betekizunak betetzen direla eta agiri egokiak aurkeztu direla egiaztatuko du aldez aurretik.\nNolanahi ere, balorazio-batzordeak betekizunak betetzeari buruzko egiaztapena berretsiko du, dotazio bakoitzean onartutako eta baztertutako hautagaien behin-behineko zerrenda egingo du eta zerrenda hori 12. oinarrian azaltzen diren lekuetan argitaratzea erabakiko du; halaber, 5 egun balioduneko epea emango du interesdunek erreklamazioak aurkez ditzaten.\n11.3.– Erreklamazioak aztertzea eta dotazio bakoitzerako onartutako eta baztertutako hautagaien behin betiko zerrenda argitaratzea.\nErreklamazioak aurkezteko epea amaitu eta gero, balorazio-batzordeak horiek ebatzi, dotazio bakoitzean onartutako eta baztertutako hautagaien behin betiko zerrenda taxutu eta horiek 12. oinarrian adierazitako lekuetan argitaratzea xedatuko du.\n11.4.– Merezimenduak baloratzea eta fase hori gainditu duten parte-hartzaileen behin-behineko emaitzak argitaratzea.\nDotazio bakoitzean onartutako eta baztertutako hautagaien behin betiko zerrenda taxutu eta gero, balorazio-batzordeak merezimenduen balorazioa egin, oinarrietan ezarritako gutxieneko puntuazioa edo handiagoa lortu dutenen zerrenda taxutu, eta zerrenda hori 12. oinarrian adierazitako lekuetan argitaratzea xedatuko du. Interesdunek 5 egun balioduneko epea izango dute erreklamazioak aurkezteko.\n11.5.– Erreklamazioak aztertzea eta behin betiko emaitzak taxutu eta argitaratzea.\nErreklamazioak aurkezteko epea amaitu eta gero, balorazio-batzordeak erreklamazio horiek ebatzi, merezimenduen balorazioaren behin betiko zerrenda eta oinarritan ezarritako gutxieneko puntuazioa edo handiagoa lortu duten parte-hartzaileen behin betiko zerrenda taxutu, eta horiek 12. oinarrian azaldutako lekuetan argitaratzea xedatuko du.\n11.6.– Lanpostuak esleitzea eta esleipenen behin-behineko zerrenda argitaratzea. Atzera egiteko epea.\n11.6.1.– Halaber, esleipenen behin-behineko proposamena 12. oinarrian adierazitako lekuetan argitaratzea erabakiko da, eta 10 egun balioduneko epea emango da interesdunek erreklamazioak aurkez ditzaten. Epe horren beraren barruan, parte-hartzaileek atzera egin ahal izango dute lehiaketan parte hartzeko eskaeran.\n11.6.2.– Esleipen-proposamenean hauek hartuko dira kontuan: lehiaketara atera diren lanpostuak, balorazioaren emaitza eta eskabidean aurkeztu den hurrenkera-ordena. Eskabidean ezarritako hurrenkera-ordenaren ondorioa hau da: pertsona bati lanpostu bakar bat esleitu ahal izango zaio, hainbat kidegotarako parte hartzen badu ere.\nNolanahi ere, langileek, aurrez betetzen zuten lanpostua utzi egin behar izan badute, edukia aldatzeagatik lanpostua kendu dietelako edo lanpostutik mugiarazi dituztelako, lehentasuna izango dute lehiaketa honetan, behingoagatik bakarrik, udalerri berean sortutako lanpostu hutsak betetzeko, kendutako lanpostuaren lanpostu mailako osagarri berdina edo baxuagoa badute.\n– Emakumeei emango zaie lehentasuna, dena delako kidego, aukera edo eskala eta kokapen-mailan emakumeak % 40 baino gutxiago direnean. Salbuespena izango da lanposturako beste hautagaiak neurri hori ez aplikatzea justifikatzen duten ezaugarriak betetzen baditu, horregatik sexuagatiko diskriminaziorik ez dagoela; kasurako, laneratzeko arazo bereziak dituzten beste kolektibo batzuetako kide denean.\n– Merezimenduetan lortutako puntuazioa, deialdiaren oinarrietan adierazitako hurrenkeraren arabera.\n– Antzinatasuna, lehian dagoen kidegoan edo eskalan karrerako funtzionario izanik lan egindako denbora.\n11.7.– Atzera egiteak eta erreklamazioak aztertzea. Esleipen-proposamena.\nErreklamazioak eta atzera egiteko eskaerak aurkezteko epea amaitzean, balorazio-batzordeak horiek ebatziko ditu, esleipenen behin betiko proposamena prestatuko du, eta Gobernantza Publiko eta Autogobernuko sailburuari helaraziko dio.\n11.8.– Lehiaketaren behin betiko ebazpena argitaratzea.\nBehin betiko esleipen-proposamena jasotzen duenean, Gobernantza Publiko eta Autogobernuko sailburuak onetsi egingo du, eta Euskal Herriko Agintaritzaren Aldizkarian argitaratzeko agindu. Agindu horren kontra, aukerako berraztertzeko errekurtsoa jar daiteke, agindua argitaratu eta biharamunetik zenbatzen hasita, hilabeteko epean; edo administrazioarekiko auzi-errekurtsoa, Administrazioarekiko Auzien Epaitegian, bi hilabeteko epean, agindua Euskal Herriko Agintaritzaren Aldizkarian argitaratu eta biharamunetik zenbatzen hasita.\n12.– Argitaratzeko lekua.\n12.1.– Lehiaketan parte hartzen dutenentzako informazio garrantzitsu guztia, eta, zehazki, onartutako eta baztertutako hautagaien behin-behineko eta behin betiko zerrendak, merezimenduen balorazioaren behin-behineko eta behin betiko zerrendak, merezimenduen zuzenketa, erreklamazioak eta esleipenen behin-behineko eta behin betiko zerrendak helbide hauetan argitaratuko dira:\nIntranet: Langilearen ataria.\nOinarri hauetan ezarritako epeak zenbatzeko, argitalpen horrek bakarrik balioko du, 11.1 eta 11.8 oinarrietan aurreikusitakoan izan ezik. Horrenbestez, ez da beharrezkoa izango bestelako iragarki-ohol edo hedabidetan argitaratzea.\n12.2.– Deialdia, halaber, harpidetza pertsonalizatuaren bidez zabalduko da; hala, lehiaketaren fase bakoitzari buruzko informazio zehatza posta elektronikoz jaso ahal izango da. Zerbitzu hau erabiltzeko, helbide elektronikoa eduki behar da, besterik ez, eta «Langilearen ataria» edo «Jakina» guneetan eska daiteke, edo, bestela, mezu elektroniko bat bidaliz helbide honetara: provision-seleccion@euskadi.eus\n13.– Destinoak esleitzea. Lanpostua uztea eta lanpostuaz jabetzea.\n13.1.– Esleipendunek lehiaketan lortutako lanpostuaz jabetu beharko dute, eta horrenbestez, aurreko lanpostuaren titulartasuna galduko dute, horrelakorik izanez gero, ez badute beste lanposturik lortu lanpostuaz jabetzeko epea amaitu baino lehen, deialdi publikoaren bidez, gerora agertutako ezintasunagatik, zerbitzu aktiboaz bestelako egoera batera igarotzeagatik edo deialdia egin duen organoak bidezkotzat jotzen dituen aparteko arrazoiengatik.\n13.2.– Antolaketa errazteko, esleipen-ebazpenean argi adieraziko da esleipena lortu duten langileek zein egun jakinetan utzi beharko duten lehengo lanpostua eta berria hartu.\n13.3.– Lehiaketa honetan lanpostu-erreserba dakarten egoeraren batean daudela parte hartu duten langileek aurrerantzean ere administrazio egoera berean jarraituko dute, destinoa lortzen badute, kasu batean izan ezik: bueltatzea espresuki eskatzen badute, aurreko atalean azaldutako bost egun balioduneko epean.\n13.4.– Esleitutako destinoa borondatezkoa dela ulertuko da, eta, beraz, ez du eskubiderik emango inolako arrazoirengatik kalte-ordainak jasotzeko.\n14.– Lehiaketaren kudeaketan datu pertsonalak babestea.\nLehiaketa kudeatzerakoan, datu pertsonalak Gobernantza Publiko eta Autogobernu Sailaren fitxategian tratatuko dira; Gobernantza Publiko eta Autogobernu Saila bera da fitxategiaren ardura duen administrazio-organoa, eta aukera ematen du datuok eskuratzeko, zuzentzeko, ezeztatzeko edo horien aurka egiteko, haren Funtzio Publikoko Zuzendaritzara jota.\nGobernantza Publiko eta Autogobernu Saileko administrazio-langileek, balorazio-batzordeko kideek eta, baldin balego, batzordeari laguntzeko langile espezializatuek sekretuan gorde beharko dituzte lehiaketa kudeatzerakoan eskuratzen dituzten datu pertsonal guztiak.\nBalorazio-batzordeak aginduta, 12. oinarrian aipatutako lekuetan argitaratuko dira honako hauek: onartutako eta baztertutako hautagaien behin-behineko zerrenda, onartutako eta baztertutako hautagaien behin betiko zerrenda, gutxieneko puntuazioa gainditu duten hautagaien behin-behineko eta behin betiko zerrenda eta esleipenen behin-behineko zerrenda. Horietan guztietan, ahalik eta datu pertsonal gutxien azaldu beharko dira: publikotasun-printzipioa betetzeko beharrezkoak besterik ez. Datuok bere horretan utzi beharko dira harik eta esleipen-prozesua amaitzen den arte eta erreklamazio edo errekurtsoak gauzatzeko beharrezko aparteko denbora guztian.\nZerrenda horiek klausula bat edukiko dute ohartarazteko zerrendotan datu pertsonalak ageri direla, datuak babesteko gaur egungo legedia betetzen dutela eta datuon helburu bakarra dela lehiaketaren fase zehatz horri publikotasuna ematea eta, hala egokitzen denean, parte-hartzaileei jakinaraztea. Horrez gain, informazio-paragrafo bat ere edukiko dute adierazteko datuok ez direla edonork hartu edo erabiltzeko, eta ezin izango direla erreproduzitu –ez osorik ez zatika–, transmititu, edo edonolako errekuperazio-sistema erabilita erregistratu, eraginpeko hautagaiek berek horretarako baimenik eman gabe.\nLehiaketan jarritako lanpostuen behin betiko esleipenen zerrenda onartzeko Gobernantza Publiko eta Autogobernuko sailburuak emandako agindua Euskal Herriko Agintaritzaren Aldizkarian argitaratzen denean, ahalik eta datu pertsonal gutxien azaldu beharko dira, publikotasun-printzipioa betetzeko beharrezkoak besterik ez.\nESKAINITAKO LANPOSTU ZERRENDA\nEGOERA AKTIBOAN EZ DAUDEN EDO LANPOSTUAN ALDI BATERAKO EZ DAUDEN LANGILEENTZAKO ESKABIDE EREDUA\nAGINDUA, 2018ko uztailaren 12koa, Gobernantza Publiko eta Autogobernuko sailburuarena, C1 eta C2 azpitaldeetako eta E taldeko lanpostuak betetzeko lehiaketa orokorraren balorazio-batzordearen osaera aldatzeko dena. Lanpostu horiek Euskal Autonomia Erkidegoko…\nAGINDUA, 2018ko maiatzaren 7koa, Gobernantza Publiko eta Autogobernuko sailburuarena, zeinaren bidez aldatzen baita 2018ko apirilaren 23ko Agindua, zeinaren bidez onartu baitziren lehiaketa orokor baten deialdia eta oinarriak Euskal Autonomia Erkidegoko Administrazio…


Zabalza Aznárezek egindako lanaren arabera, azetolaktato sintasa entzimaren (ALS) jardueraren inhibizioak eragindako ondorio fisiologikoetako bat da herbizidekin tratatzen diren landareen sustraiek oxigeno-faltaren metabolismoarekin lotutako entzimak aktibatzen dituztela. Adituaren arabera, biziagotu egiten dira jarduera entzimatiko hartzitzaileak eta alanina aminotransferasa, tratatutako landareen sustraietan.\nHerbizidekin tratatutako landareek tratatu gabeek baino energia-karga handiagoa dutela egiaztatu ahal izan da. Era berean, tratatutako landareek kate adarkatuko aminoazidoak ekoizteari uzten diotenean, dagoeneko eginda dituzten proteinak degradatzen hasten dira, aminoazido horiek lortzeko eta proteinak sintetizatzen jarraitu ahal izateko, baina egoera horrek ez du hazkunderik ahalbidetzen. Zabalzak dio erlazio bat dagoela oxidazio-estresaren eta ALS jardueraren inhibitzaileen ekintza-moduaren artean, baina estres horrek ez du zertan erlazionatu herbiziden hilgarritasunarekin.\nBi herbizida-talde kimikoren azterketan (sulfonilureak eta imidazolinonak) oinarritutako lanak tratatutako landareen hostoetan dagoen karbohidrato-metaketa ere aztertu du. Alde horretatik, egiaztatu ahal izan denez, herbizida horiek karbohidratoen metaketa eragiten dute planteen sustraietan, eta, beraz, autoreak ondorioztatu duenez, hosto horiek sustraietara garraiatzearen inhibizioa haien eskaera faltagatik gertatu zen, Basque Research euskal ikerketa, garapen eta berrikuntzarako atariaren arabera.\nbasque research herbicidas-eu laboreak substantzia kimikoak


Koipegabetze kimiko hautsa Fabrikantea, Fabrika, Handizkaria - Produktuak - Guangdong Bigely Technology Co., Ltd.\nHasiera > Produktuak > Aurrez tratatutako produktuen seriea > Koipegabetzeko hauts kimikoa\nBC-1101 altzairuzko koipegabetze kimikoa eraginkortasun handiko surfaktanteekin, penetratzaileekin, eraikitzaileekin eta korrosio inhibitzaileekin formulatzen da. Bere ezaugarriak hauek dira:\n1. Garbitzeko efektu bikaina du animalien eta landareen olioan, olio mineraletan eta koipe burugogorretan;\n2. Korrosioaren aurkako erresistentzia ona du eta metal ferrosoekiko herdoilaren aurkako erresistentzia;\n3. Potentzia emultsionatzaile handia eta olioaren kutsadura oso tolerantzia handia du;\n4. Iraupen luzeko eraginkortasuna, erraz garbitzen dena, batez ere linearen ekoizpen automatikoa galbanizatzeko egokia.\nProduktuaren izena Altzairurako koipegabetze kimikoa\nBC-1101 Altzairurako koipegabetze kimikoa\nBero-garbiketa, eskuila, ultrasoinu bidezko garbiketa\nOhar:Olio eta karbono gordailu astunetarako, pieza 70-80 arte berotu daiteke\nSarketa indartsua eta botere emultsionatzailea\nOlioa 2 minututan deskonposatzen du, efektu bikaina zulo itsuetan\nProduktibitatea handitu eta kostuak murriztu\nEraikitzaile solidoen eta inportatutako surfaktanteen eduki handiko formulatua\nBizitza luzea eta zirrikitu maiztasun txikia\nHartu teknologia berritzailea, gehitu TBC osagai aktiboak\nHezetasun bikaina eta burbuila azkar hausteko gaitasuna ditu\n1 kg koipegabetze hauts ureztatu 20 kg ondoren erabiltzeko prest\nKoipegabetzea ultrasoinuekin, beratzeekin eta abar erabil daiteke.\nHot Tags: Koipegabetzeko hauts kimikoa Fabrikantea, lantegia, handizkakoa\nFosfororik gabeko elektrolisia koipegabetzeko hautsa\nAltzairuzko koipegabetze elektrolitiko hautsa\nKoipegabetzeko hauts alkalinoa\nFosfororik gabeko koipegabetze kimiko hautsa


Iritsi da abenduaren 5a gure bigarren disko luzea erakusteko eguna, eta aurkeztu dugu “Xilema”. Gure gorputzetan zainak nola, landareetan xilemak hala; haiek odola garraiatuz, hauek ura eta gatzak; bizitza, azken batean. Horixe da gure “Xilema”: lasai-lasai bizi nahi duten deabruak; zazpi kaleetan zelatari, betetzen ez diren promesak; bi alkandora eguzki-izpitan, buruz behera; olatupean galdutako ilusioak , eta ilusioz betetako promesak; zer egin eta izan nahi duten badakitenak, eta elurretan zuria kolore bihurtzen dutenak…..


Mintzanet ekimena: bi sendagileren esperientzia\nRonald Rodriguez Cogollo Mendaron lan egiten duen sendagilea da. Silvia Dorronsoro , berriz, neumologoa da eta Zumarragako Ospitalean jarduten da. Lehena euskara ikasten ari da Mintzanet programaren bitartez, "bidelari" gisa. Bigarrena "bidelagun" da, alegia, bidelariei euskara praktikatzen laguntzen diona. Biek euren esperientzia kontatu nahi izan digute, programa zabaldu eta sendagile gehiagorengana irits dadin.\nHitz egiteko lotsa galtzen ari naiz, nire bidelagunak atseginez zuzentzen didalako.\nNola ezagutu zenuen Mintzanet proiektua eta zergatik animatu zinen parte hartzera?\nNire osasun erakundeko euskara teknikariari esker ezagutu nuen, programa aurkeztu zuen eta oso interesgarria iruditu zitzaidan; beraz, parte hartzera animatu nintzen, euskara ikasteko interes handia dudalako.\nNola antolatzen zara bidelari gisa aritzeko?\nNire bidelagunarekin astean behin topo egiten dut. Nire kasuan asteazkenero arratsaldeko 8etatik 9etara Skype bidez, normalean astearte arratsaldean edo asteazken goizean whatsapp bidez zehazten dugu eta egun horretan edo hurrengo egunean ikusten dugun elkar.\nEsperientzia ona da, hitz egiteari beldurra galtzen ari naiz, nahiz eta batzuetan akatsak egin hitz egiterakoan; baina jadanik ez dit hainbesteko lotsarik ematen, nire mintzalagunak atseginez zuzentzen didalako, eta askotan hitz berriak ematen dizkit espresatzeko.\nZer nolako harremana egin duzu zure bidelariarekin?\nKasualitatez nire bidelaguna eta biok elkarrekin lan egiten dugu Kerik gabeko Erakundeen Euskal Sarean, eta lehendik ere ezagutzen genuen elkar.\nZein da zure euskara maila?\nEuskaltegiko A1-A2 maila batean nengoen.\nZertan laguntzen dizu Mintzanet-en bitartez egiten dituzun elkarrizketak?\nNormalean momentuko gaien inguruan hitz egiten dugu, adibidez otsailean ihauteriei buruz hitz egin genuen, eta duela gutxi buruan egiteko ditugun laneko nahiz aisialdiko bidaia posibleei buruz hitz egiten hasi gara, baita eguneko gauzei buruz ere.\nZure bidelaguna osasun langilea da. Lanean gerta daitezkeen elkarrizketak izaten dituzue?\nNire bidelaguna Urola Garaiko Goierri ESIko erizaina da, eta batzuetan amankomunean dugun laneko gure gai batzuk ukitzen ditugu, hala nola tabakoa.\nZer da zailena zuretzat euskararen praktikari dagokionean?\nDeklinabideak zail egiten ari zaizkit, baita euskaraz pentsatzea ere, oraindik asko pentsatu behar baititut esaldiak hitz egin aurretik.\nBidelagunak faltan ditu Mintzanetek. Alegia, badira euskara praktikatu nahi dutenak baina ez laguntzaileak. Zer esango zenieke euskal hiztunak diren zure lankideei? Zergatik animatu beharko lirateke beste sendagile bati laguntzera?\nGarrantzitsua da euskararen normalkuntzan gure lankideek lagun gaitzaten egunero euskaltegian edo hizkuntza eskola ofizialean eskuratzen ditugun ezagutzak praktikan jartzen; izan ere, euskaraz irakurtzea ikasi duzunean erraza da, baina ahoz komunikatu ahal izatea eta Hizkuntza horretan pentsatzea pixka bat konplikatua da, eta benetan balio duena da konstanteki erabiltzea, eta beraz, gure lankideak egitasmo honetara batzera gonbidatzen ditut.\nSilvia Dorronsoro: Denbora gehiegi kentzen ez dizun proiektu bat da, eta asko lagundu dezakezu\nNola jakin zenuen Mintzanet martxan zela?\nZumarragako ospitaleko euskara teknikariak proposatu zidan parte hartzea.\nZergatik erabaki zenuen bidelagun izatea?\nEuskara gehiago erabili dadin sortzen diren proposamenak beti dira eskertzekoak ,eta honetan zerbait lagundu nezakeela pentsatu nuen.\nNola antolatzen zara bidelagun gisa aritzeko?\nAstean behin ordubetez hitz egiten dugu, Skype bidez. Asmoa urtarriletik ekainera egitea da. Gu ostiraletan aritzen gara, bion artean adostutako ordutegian. Asteren batean ordutegi horretan ezin badugu, posta elektroniko edo whattsap bidez beste ordutegi bat adosten dugu. Arazo teknikoren bat edo beste izan dugu, baina beti irtenbideren bat aurkitu dugu konektatzeko (whattsap-eko bideokonferentzia, telefono deia…)\nOso esperientzia polita eta aberasgarria da. Beste era batera inoiz ezagutuko ez nukeen norbait ezagutu dut, nik euskararekin inoiz izan ez ditudan arazo eta ikuspuntuekin.\nOso ona. Bera oso irekia da eta hizlaria. Gogo handia du euskaraz ondo egiteko, eta asko saiatzen da. Bi seme-alaba ditu eta ikastetxean esan zioten 9 urteko semeak, nahiz eta euskaraz egin ikasketak, gaztelaniaz hitzegiteko joera zuela, beraz, etxean hasi beharko luketela euskaraz egiten. Senarrak ez daki euskaraz,eta bera horregatik sartu zen Mintzaneten.\nLan esparruan behar diren baliabideak lantzen dituzue?\nNi sendagilea naiz baina nire bidelaria informatikaria da, beraz, lanbidea ez dugu amankomunean. Hori ere aberasgarria da, bakoitzak bestearen lanbideaz ez zekizkien gauzak ere ikas ditzakelako.\nBidelagunak faltan ditu Mintzanetek. Alegia, badira euskara praktikatu nahi dutenak baina ez laguntzaileak. Zer esango zenieke zure lankideei? Zergatik animatu beharko lirateke beste sendagile bati laguntzera?\nDenbora gehiegi kentzen ez dizun proiektu bat da, eta asko lagundu dezakezu beste aldean dagoenari. Jendea ezagutzeko aukera ematen dizu eta beste errealitate batzuk ezagutzeko.\nBidelagun izatea ba al da zure euskararekiko konpromisoaren erakusle? Dudarik gabe. Askotan, nahiz eta euskararen alde zerbait egiteko gogoa izan, ez duzu topatzen aukerarik, edota denbora faltagatik ez dituzu aukerak baliatzen. Ni oso gustura nago nire erabakiarekin.\nEuskararen erabilera handitzen ari al da osasun esparruan? Zein da zure ustea? Pixkanaka handitzen doa. Lanean hasten ari diren langile gazte gehienek ikasketak euskaraz egin dituzte, eta hori erabileran nabarmentzen da. Hala ere oraindik asko dago egiteko maila guztietan, euskaldunak garenon erabilerarekiko konpromisotik hasita.


«Oso bidaia polita izan da liburua idaztea, asko lagundu dit barruan nuena ordenatzen» - Goierriko Hitza : Goierriko Hitza\nBeatriz Antelo (Coach-a)\n«Oso bidaia polita izan da liburua idaztea, asko lagundu dit barruan nuena ordenatzen»\nBeatriz Antelo Vazquezek 'Maternidad real' liburua idatzi du. «Emakumearen eta gizonaren psikean gertatzen diren aldaketak ulertzeko tresna» dela dio. Bihar aurkeztuko du lana, Igartzan.\nCoach-a da Beatriz Antelo eta 18 urte zituenetik gaur arte ikasitako teoria eta ama izatearen esperientziak uztartuz, Maternidad real liburua idatzi du. Guraso izan nahi dutenei eta guraso direnei lagundu nahi die, amatasunaren oinarrian dauden emozioei ahotsa jarrita. Izan ere, «ama izatea ez da gauetik goizera egiten, prozesu konplexua da, aldaketez betea, eta asimilatzeko denbora behar duena». Mirentxu liburudendan eros daiteke liburua.\nLehenengo liburua duzu ‘Maternidad real’.\nNik beti idatzi dut, baina niretzako, terapia bezala. Beti esaten nuen egunen batean liburu bat idatziko nuela eta nire bizitza osoa kontatuko nuela. Orain dela 7-8 urte blog bat ireki nuen, animaliei buruzkoa. Duela lau urte semea jaio zenean, berriz, crecercomomadre.com blogarekin hasi nintzen. Urtebeteko Amatasun aholkulari kurtsoa ere egin nuen, amatasunaren gai honetan sakontzeko. Orduan esan zidaten ea zergatik ez nuen liburu bat idazten, blogeko idatziak bilduta. Liburu bat idaztekotan, dena berria izan beharko zuela esan nion. Eta horrela egin dut.\nAma bezala hazi da blogaren izena. Haurren hazkuntzari buruz asko dago idatzita, baina amarenaz gutxi.\nHori da liburuaren helburua. Umeei begirako informazio asko dago nonahi. Eta zer gertatzen zaio amari? Eta aitari? Eta bikoteari? Nork hitz egiten du horretaz? Bikotearen transformazioari buruz? Kalean ikusten da sekulako liskarrak daudela biko- teen artean. Amatasunaren gaian sakontzen eta idazten hasi nintzen eta hau da emaitza.\nHaurra sortu aurretik hasten da kontakizuna.\nBidaia bat izan da niretzat liburua. Haurra bera sortze aurreko prozesuan hasten da bidaia. Haurdunaldia, abortoa, erditzea, erditze ondorena, haurtzarora itzulera, identitate krisia, bikotea eta sexualitatea gaiak lantzen ditut. Bidaia oso polita izan da liburua, asko lagundu didana barruan nuena ordenatzen.\nBikotearen gaia atal oso batean jaso duzu.\nEzinbestekoa da bikotea. Familiaren zutabea izan beharko luke bikoteak, nahiz eta ez den. Gizonezkoen ikuspegia jasotzeko 14 gizonezkori inkesta egin nien, beraiek nola bizi izan duten aita bihurtzeko prozesua, nola sentitzen diren bere bikotea ama bihurtzen denean, baztertuta sentitzen diren… Oso ona izan zen niretzat beraien iritzia entzutea. Ikusten dut krispazio handia dagoela gizon-emakume arteko berdintasun borroka honetan. Familiara beste kide bat etortzen denean, garrantzitsuena denok ondo egotea da, oreka bat lortzea.\nKomunikazioa ere ezinbestekoa da bikotearen artean.\nIkusten dut krispazio handia dagoela gizon-emakume arteko berdintasun borroka honetan. Emakumeei eskatuko nieke gizonei beste era batera begiratzeko eta esku bat botatzeko. Batzuetan ez da ez dutela nahi, askotan ez dute jakiten nola jokatu, ez daukate erreferentziarik, eta guk ere ez. Gure amak etxean egoten ziren. Orain paradigma hau dena aldatzen ari da, tokiak mugitzen ari dira, ez dakigu bakoitzak zein toki hartu, eta batak besteari hainbat gauza aurpegiratzen diegu. Azken batean, ez daukagulako modu egokirik komunikatzeko. Bestalde, distantzia sortzen da umeak dauden bitartean eta bikotearen artean gatazkak edo komunikazio gutxi badago, tarte hori handitu egiten da.\nZenbaitek idealizatuta edukitzen du amatasuna.\nNik ez neukan idealizatuta; niri beldur handia ematen zidan. Prozesua gogorra izango zela irudikatzen nuen. Eta hala da, baina oso aberatsa da. Baina nik uste dut jendeak ez dakiela, eta ez dela asko hitz egiten barruko gai horietaz.\nAskorentzat lagungarria izango da zure liburua.\nTerapia izan da niretzat, baina guraso izan nahi dutenentzat lagungarria da liburua. Datorren urtean, kontsulta zabaltzeko asmoa daukat.


Milli Üretimlerimiz Nasıl Engellendi - RayHaber\nHasieraTURKEYCentral Anatolia Region38 KayseriNola eragotzi zuten gure produkzio nazionalak\nNola eragotzi zuten gure produkzio nazionalak\n06 / 10 / 2019 Levent Elmastaş 38 Kayseri, Central Anatolia Region, GENERAL, HIGHWAY, Pneumatikoen gurpileko sistemak, GOIBURUKO, TURKEY 0\nnola blokeatu zen gure produkzio nazionala\n1925 urtea ...\nHemezortzi teknikari Alemaniara bidali zituzten eta bost ikasle Frantziara bidali zituzten hegazkinen ingeniaritza ikastera.\nAbuztuan 15 1925 lehen hegazkin Turkia ... Turkish hegazkin- eta motor Corporation (TOMTAŞ) fabrika zen martxan. Kayseri ezarritako fabrika munduko fabrika handienetako bat zen. 120eko langileak lantegian zeuden, 170 barne.\n1932 izena hartu zuen Tay Kayseri Hegazkin Fabrika “. Urte hartan 41 hegazkina fabrikatu zen. Atatürk horietako bat Iran hediyei eman zion\n46 hegazkin mota desberdinak 24, Gotha, 24, PZL-24A eta 24C, 1926 eta Miles-Magister artean ekoiztu ziren.\n6 Urria 1926 Hegazkin Fabrika Eskişehir sortu zen hegazkinak konpontzeko.\nGazi Pashak utzi zigun bitartean, Etimesgut Aircraft Factory-k bere operazioak hasi zituen. Orain etxeko hegazkinak eta etxeko motorrak eraikitzen ari ginen.\nEz bakarrik egoera ...\n24 Ekainak 1923 ... Vecihi Hürkuş (1896-1969) eta bere lagunek "Vecihi K-VI hegazkin hegazkinen ekoizpena abiatu zuten Halkapınar Hegazkin Tailerrean.\n28 Urtarrila 1925 ... Vecihi Hürkuşek hegazkin probako lehen hegazkina hartu zuen. Bost urte geroago, lehenengo hegazkin fabrika sortu zuen. Bi urte beranduago, Turkia bere lehen zibil hegazkin eskolak ireki.\n10 otsaila 1937 Sel Snahattin Alan hegazkin ingeniariak Frantzian entrenatu zuen Nuri Demirağ enpresariarekin hitzarmena sinatu zuen Beşiktaşen hegazkin fabrika sortzeko. Gero Gök Eskola ireki zuten.\nNu.D 36 prestakuntza eta Nu.D 38 bidaiarien hegazkinak diseinatu eta eraiki zituzten. Ankara, Istanbul eta Atenas artean bidaiariak eramaten hasi ziren.\nBigarren Mundu Gerraren ondoren gertatu zena:\nAEBetako Estatu Saila aholkulari MW olioa Thornburg "Nola Turkia igotzen" txostenean esan zuen:\n- "Turkiako no heavy industrien ezarri behar da ..."\n- "Zenbat aire Turkia, makinak, motor eta abar. proiektuak eta haien produkzioa berehala bertan behera utzi beharko lirateke ”\nEstatuko fabrika batzuk XKE-ren MKE-ra transferitu ziren eta beste batzuk 1952-en traktoreen muntaketa lantegietan bihurtu ziren. Era\nSektore pribatuko produkzioa ere suntsitu zen.\nHegazkinak atzerrian saltzea ere debekatu zioten!\nTurkiako Elkarte Aeronautikoak aginduak bertan behera utzi zituen. Lurrak desjabetu ziren!\n1947-1955 urteen artean, 1905 hegazkinak AEBetatik erosi ziren!\nAEBetako 850-en kopurua II. Bigarren Mundu Gerran erabili zuen F-84! Beraz, AEBek egungo fabrikazio guztia geldiarazi zuten txatarra eta armak erabilita bidali genituen laguntzaren izenean. Gainera, milioika dolar gastatu ziren estatuko seguruetatik ordezko piezak eta mantentze zerbitzu gisa.\nEra berean, garraio arloan, trenbideetan inbertsioak gelditu ziren Atatürk-en garaian eta errepideari garrantzia eman zitzaion. Errepideko ibilgailu biak, ordezko piezak eta gasolina beti inportatu ziren eta gure dirua atera egin zen eta atzerritarren menpe geratu ginen.\nUkrainako trenbide sarearen zati bat sarbidea blokeatu zuten 17 / 04 / 2014 Ukrainako trenbide sarearen zati bat ukatu zitzaion. Herri askotan herri eta eraikin publikoetan okupatu ziren errusiarrek. Iparraldeko ekialdeko trenbide sarearen zati bat "ilegalki blokeatuta" jakinarazi zen. Konpainiaren funtzionarioek Donetsk eskualdeko trenbideetan jarduten dutenak iragarri zituzten "identifikatu gabeko" Kramatorsk-Druzhkivka trenbide sarea gertu zegoen trenbide sarea zegoen "ilegalki itxi". Hori dela eta, konpainiaren funtzionarioek esan dute bidaiarien eta merkantzien arteko garraioa pixka bat gelditu dela eta gero Kramatorsk-Druzhkivka arteko ibilbidea aldatu dela. Kramatorsk hirian, Errusiako jendeak sei ibilgailu blindatu hartu zituen Ukrainako armadako, Defentsako Ministerioa, eta bertan, miliziek ibilgailuek harrapatu zituzten ...\nTren-istripuak bizikleten lasterketan ukatuta. 13 / 04 / 2015 Bizikleta lasterketan tren geldiarazi ia saihestu zen: munduko txirrindulari lasterketarik bikainenetako bat, Paris-Roubaix, bakarra zen. Frantzian Paris-Roubaix Bizikleta Ibilbidean eskandalu handia egin zen. Txirrindulari batzuek, ofizialen abisuak izan arren, heriotza arriskatu zuten eta abiadura handiko trena gainditu zuten puntuazio hobea lortzeko. Paris-Roubaix bizikleten lasterketan egin zen Frantzian, hondamendia amaitu zen. Bira baten zati batean, txirrindulariek hartu zuten ekintza trenbidea gurutzatzeko. Hala eta guztiz ere, garai hartan ibilgailuaren bidea trenaren bidez bereizten zituen hesiak itxi ziren. Segurtasun zaindariek txirrindulariak gurutzatzea saihestu nahi zuten\nAbiadura handiko trena (YHT) Ankarako bonbardaketa sabaia Kırıkkale geltokira eraso zitzaion. 30 / 01 / 2012 5 pertsonaren heriotza Ankara Kızılay, 34 pertsona Kurtalan Express egunean burututako leherketa izan zen Kirikkale-n, Kirikkale-n, 1 pisuko C-4 lehergai ikerketa lehergaien funtzionamenduan hartua zegoen aurkikuntza garrantzitsuak lortu ziren. Abiadura handiko trena (YHT), Ankara, bonbardaketaren sabotajea Kırıkkale geltokira eraso zezakeen. PKK / KCK taldeak, YHTren aurkako sabotaje egiten duena, sekretuan elkarrizketak eta mezuak enkriptatu egin ditu. Erakundeko kideak Diyarbakır-en ekarri zituzten bonba zifratu zuten, Abiadura Handiko Trena "lore" bezala erretzeko. Susmagarrien telefono mugikorrak, bata bestearen izenak "nire maitasuna" esan zuen ...\nZer da Izmirim txartela, nola erosi, nola kargatu eta nola kontsultatu? 13 / 10 / 2018 Izmirim Kart-i buruzko galdera guztien erantzuna Ege Haber-en dago! Nola lortu Izmirim Txartela, Izmir Metropoliko Udalerriaren zerbitzu ugari biltzen dituena, garraio publikoa barne, nola izaten dute Izmirim Txartelak eta zalantzan jartzen diren prozedurak? Izmirim Txartelaren saldoa kargatzen, aplikatu eta kontsultatu nola egiten diren xehetasunak txosten honetan. Izmirim Txartela erabiltzen duten milaka pertsonetako bat bazara, Ege Haber bezalako galderen inguruko erantzunak ematen dizkizugu. Zer da Izmirim txartela, non eta nola? Izmirim Karta kargatzeko eta orekatzeko galdeketaren prozesua. Galdera hau nola ari zaren galdetzen al duzu?\nMetroko Istanbulgo Gaueko Bidaiak Hasi! .. Nola emango da segurtasuna? .. Nola izango dira Gaueko Metroaren Kargak? .. 29 / 08 / 2019 Istanbulen eskakizunak, hau da, 24 ordutan bizi den metropoli hiria, Istanbul Metropolitan Udalerriak Istanbuleko "Night Line Metro Line" -en eskaerak ebaluatu zituen eta asteburuetan eta jaiegunetan 24 ordu eskaintzea erabaki zuen. Aplikazioaren aplikazioaren esparruan, abuztuaz geroztik, 30 Metro Istanbulen kokatuta dago; M1A Yenikapı-Atatürk aireportua, M1B Yenikapı-Kirazlı, M2 Yenikapı-Hacıosman, M4 Kadıköy-Tavşantepe, M5 Üsküdar-Çekmeköy eta MXNUMarx oporretako asteburuan eta MXNUMarX. Nola funtzionatuko du Gaueko Metroak? Gaueko metroaren funtzionamendua, gauak lotzen ostiraletik larunbatera eta larunbatean igandean Pazarora\nTÜMOSAN Etxeko eta Diesel Nazionaleko Makinen Serie Produkziora mugitzen da\nTurkiako Lehen Motorra Factory: 'Silver Motorra'\nUkrainako trenbide sarearen zati bat sarbidea blokeatu zuten\nTren-istripuak bizikleten lasterketan ukatuta.\nAbiadura handiko trena (YHT) Ankarako bonbardaketa sabaia Kırıkkale geltokira eraso zitzaion.\nMetroko Istanbulgo Gaueko Bidaiak Hasi! .. Nola emango da segurtasuna? .. Nola izango dira Gaueko Metroaren Kargak? ..\nProiektu nazionalean, produktu nazionala erabiliko da\nAbiadura Handiko Trenen Nazioko Ekoizpena Eskişehir kasu nazionala da, ez TÜLOMSAŞ\nElurtegi batek Uludağ eski igogailuak geldiarazi zituen


Zumba dantzatu eta areto txirrindularitzan jardungo dute zapatuan ia 100 kirolarik - Eskoriatza - Goiena.eus\nZumba dantzatu eta areto txirrindularitzan jardungo dute zapatuan ia 100 kirolarik\nMirari Altube 2015-01-22 17:08\nOñatin egindako spinning maratoi bat.\nZhunba day (pilotalekuan) eta Ziklon day (kiroldegian) egingo dituzte zapatu goizean Eskoriatzan, Udalak eta e-goitek kirol zerbitzuak antolatuta eta ia 100 kirolari elkartu. Bi ekitaldiok izango dira martxoaren 24an Oñatin egingo dituzten maratoiak gertatzeko, zumba eta areto txirrindularitza maratoiak, hain zuzen ere.\nZumban jarduten duten kirolariek Joseba Iñurrategi pilotalekuan dute hitzordua, zapatuan, 10:30ean. Ordu eta laurden inguru iraungo du ekitaldiak, eta bi irakaslek gidatuko dute. 40 bat lagun elkartuko dira bertan, eta musika lagun dutela dantza eta kirola bateratuko dituzte.\nZiklon day ekitaldiak, ostera, spinningean edo areto txirrindularitzan jarduten duten kirolariak elkartuko ditu Manuel Muñoz kiroldegian. Bi talde osatu dituzte, eta bietan 30en bat txirrindulari elkartuko dira: 9:15ean lehenengoak eta 10:45ean bigarrenak. Ordu eta erdian eragingo diete hankei geratu ere egin barik.\nIkasturteko hirugarren ekitaldiak dira zapatukoak (Zhunba day bigarrena) eta oraindik beste hiru egingo dituzte martxoaren 24a baino lehen: otsailaren 7an, Arrasaten; 21ean Legazpin (Ziklon day bakarrik); eta martxoaren 7an, Antzuolan.


Erakutsiz 72 nongo 458 Jabetzak - PAG 6/39\npisu - Almendralejo , Eraikitako azalera 87m2, 3 Gelak, 1 bainugelak.\npisu - Almendralejo , Eraikitako azalera 111m2, 2m2, 4 Gelak, 2 bainugelak, Igogailua.\nSalmenta 25.400 €\npisu - Almendralejo , Eraikitako azalera 113m2, 3 Gelak, 1 bainugelak, Igogailua.\npisu - Almendralejo , Eraikitako azalera 97m2, 3 Gelak, 1 bainugelak.\nbasetxea - Calamonte (Sin zona) , Eraikitako azalera 106m2, 1406m2, 3 Gelak, 1 bainugelak, igerilekua.\npisu - Almendralejo , Eraikitako azalera 105m2, 2m2, 3 Gelak, 1 bainugelak.


Antzerkiaren hazia - Erran.eus\nMikel Taberna 2018-06-30 20:00\nHarritik hazia antzezlanak bi urte bete ditu. Bertze izen batekin jaio zen 2016ko udaberrian, oroimen historikoaren gaia herri-antzerkiaren bidez lantzeko proposamena bertzerik ez zenean. Ordutik orain arte, gauza aunitz gertatu dira, eta jendearen aitzinean bortz aldiz eman da: hirutan, Berako Kultur Etxean, joan den urteko uztailean; behin, Atarrabian, aurtengo maiatzaren 25ean; eta hondarreko saioa Arantzan, ekainaren 2an. Zer eta nola egin den eta zer arrasto utzi duen pentsatzeko tenorea da.\nNorbaitek zenbakiak idatziko ditu paperean: zenbat diru gosta den, zenbat jende etorri den ikustera, zenbat txartel saldu diren. Hori bertzerik egiten ez bada, bistan da, eskas geldituko gara. Nola neurtzen ahal da halako artelan batek ikusleen baitan duen eragina? Zer ikasi dugu lehendik ez genekiena? Zerbait pentsarazi digu gerra zaharrei edo gaur egungo gerrei buruz? Gure aitzinekoek edo guk geronek haietan egin dugunaz? Lehenbiziko lerroko trintxeretan eta atzeguardian emakumeek eta gizonek izaniko borrokaldiez? Oraina bertze manera batean ikusteko eta etorkizunari begira pentsatzen hasteko lagundu ote digu batere?\nModu berezian aipatu beharko genuke barrenean aritu garenek bizi izan duguna. Eta hori ere ez da ahuntzaren gauerdiko eztula. Adin diferenteko hogei lagun juntatu gara, auzolanean eta auzojostetan. Hogei artista, gehienak bat ere esperientziarik gabeak. Hori bai, hagitz gidari onak genituen, eskarmentu handia zutenak. Zenbat erakutsi diguten, eta zenbat ikasi dugun denek elkarrengandik. Eta hori dena, euskaraz.\nBadira antzerkigintzan ari diren talde gehiago gure eskualdean, badira kanpoko taldeetan ere ari diren hemengo antzerkilariak, eta inguruko bertze herri batzuetan ere izan dira gurearen gisako esperientziak: herri-antzerkiak, antzerki-lantegiak. Polita litzateke horiek eta guk ere orain sentitu dugun sukarra bertze batzuei kutsatzea eta martxan den dinamika honek bizirik segitzea, eragiten diguten gaiak plazara ateratzeko, hitzaren eta gorputz adierazpenaren bidez istorioak kontatu eta pentsarazteko. Horretan laguntzen ahal dutenek ongi kontuan hartu beharko lukete mundu hau, lehenagotik hartzen ez badute (udaletako kultura teknikariek, eskoletako irakasleek edo zerbait antolatu nahiko lukeen edozeinek).\nBertzalde, ikusten egon zinetenek badakizue Harritik hazia ez zela akabatzen azkeneko kantarekin. Antzezlanaren amaiera bertze proiektu baten hasiera zen eta da. Nahi genuen han partitu ziren haziek fruitua ematea gerora. Eta dagoeneko haziren bat hasia da ernatzen. Uda honetan espero da lurraren azalera agertzea: erne egon, eta agudo ikasiko duzue zer eta non izanen den.


Petronorrek istripu ondoko segurtasun sistemaren instalazioa amaitu du\nALBISTEAK Petronorrek istripu ondoko segurtasun sistemaren instalazioa amaitu du\nPetronorren langileak lantegietara garraiatzen dituzten autobusek E-Rescue istripu ondoko segurtasun sistema berria instalaturik daukate jadanik.\nOrain, ezbeharra gertatuz gero jarleku bakoitza istant batean desmuntatu eta zenbait arnesen laguntzaz ohatila bihurtzea ahalbidetzen duen gailu batez hornituta dago, zauritutakoak ospitalera lehenbailehen eraman ahal izateko. Horri esker, goitik behera murriztuko da zauritutakoak ebakuatzeko denbora, sistema tradizionaletan ohikoa den gutxieneko ordu eta erditik berrogei minutu baino gutxiagora, zauritu larrien biziraupena handituz.\nBerrikuntzarekin eta enplegatuen lan-segurtasuna hobetzearekin hartua duen konpromisoari jarraiki , “in itinere” gertatzen diren istripuen prebentzioari eutsi nahi dio Petronorrek. Azkeneko urteotan lan istripuak murriztu diren bitartean, ez da berdina gertatu trafikokoekin, gero eta gehiago baitira.\nVigiola, Petronorren langileak garraiatzen duten hamar autobusen jabea, berrikuntza neurri hau Europa osoan abian jarri duen lehen enpresa bilakatu da, segurtasunean sektoaren buruan mantenduz.


Elika Elikagaien Segurtasuna | Histamina - Elika Elikagaien Segurtasuna\nHistamina amina biogenoen taldeko konposatu bat da. Bakterio ugarik sortzen dute konposatu hori, histidina funtsezko aminoazidoa deskarboxilatzean.\nAminoazido horren kantitate handiak dituzten elikagaietan, besteak beste esnekietan, haragian eta arrainean, histamina sor daiteke, tenperatura altuek eta azidotasun baxuak ahalbidetzen dutenean. Elikagaietan histamina sortzeak lotura du lehengaien kalitateak izan ditzakeen gabeziekin, fabrikazio-prozesuko higiene faltarekin eta elikagaiak gorde nahiz banatu bitartean behar bezala ez hoztearekin.\nHistamina-kontzentrazio handiko elikagaiak kontsumitzeak sintoma arinak eragiten ditu, hala nola hazkura, aurpegia gorritzea eta buruko mina; horri “intoxikazio histaminikoa” deitzen zaio. Amina hori metabolizatzeko gabezia handiak dituzten pertsonek sintoma larriagoak izan ditzakete; horri “histaminarekiko intolerantzia” esaten zaio.\nHistamina-intoxikazioak arrain urdinen (hegalaburra, sardinak, antxoak) eta elikagai hartzituen kontsumoarekin (gazta, saltxitxak, ardoa) lotu izan da. Behin elikagaian sortuta, histaminak edozein tratamendu termiko (egostea, esterilizatzea) eta kontserbazio-tenperatura (hoztea eta izoztea) jasaten du; beraz, ezin da elikagaitik desagerrarazi.\nHistaminaren ekoizpena kontrolatzeko neurri nagusia lehengaien kalitatea bermatzea eta elikagaiak eraldatu, gorde eta manipulatu bitartean higiene egokia izatea dira, histamina sortzen duten bakterioek kutsatu ez ditzaten, bai elikagaien industrian bai etxean.\nPertsonen organismoan modu naturalean presente dagoen amina bat da histamina; izan ere, sistema immunologikoko zelulek askatzen dute erreakzio alergikoetan, odol-hodiak zabaltzeko. Neuromodulatzaile-rola ere badu, nerbio-sistemako neuronek sintetizatzen eta askatzen baitute.\nHistaminaren aurrekoa histidina da; animaliek ezin dute funtsezko aminoazido hori sintetizatu, eta dietaren bidez eskuratu behar da. Hala ere, landareek, bakterioek eta onddoek sintetiza dezakete. Histidina descarboxilazio-prozesu baten bitartez bilakatzen da histamina.\nEsnekiek, haragiak eta arrainak histidina dute. Bakterio batzuen deskarboxilasa entzimen ekintzen ondorioz, histamina sor daiteke elikagai horietan.\nOndorioz, hauek dira elikagaietan histamina sortzeko baldintza lagungarriak:\naminoazido askeak egotea (histidina)\ndeskarboxilasa entzimadun bakterioak egotea\nerreakzioa gertatzeko baldintza egokiak egotea (tenperatura altua eta pH baxua)\nElikagaietan histamina sortzeak lotura du lehengaien kalitateak izan ditzakeen gabeziekin, fabrikazio-prozesuko higiene faltarekin, denbora luzez tenperatura altuegian egotearekin edo elikagaiak gorde eta banatu bitartean behar bezala ez hoztearekin.\nBehin elikagaian sortuta, histaminak edozein tratamendu termiko (egostea, esterilizatzea) eta kontserbazio-tenperatura (hoztea eta izoztea) jasaten du; beraz, ezin da elikagaitik desagerrarazi.\nElikagai askok dute histamina, modu naturalean, askotariko kontzentraziotan. Dena den, histina asko duenez gero, arreta berezia jarri behar zaie arrain urdinei (hegalaburra, hegaluzea, sardinak, antxoak, sardinzarrak, berdela…) eta horietatik eratorritako produktuei.\nGatzunetan ondutako edo hartzitutako beste elikagai batzuek ere histamina kontzentrazio handia izan dezakete; esaterako, hauek:\nHegalaburra, hegaluzea, sardinak, antxoak, sardinzarrak, berdela… eta horietatik eratorritako produktuei\nGazta eta hestebeteak\nSaltxitxak eta hartzitutako barazkiak\nAntxoak ozpinetan eta gatzetan\nArrain-saltsak eta ardoa\n3. Giza-osasunean duen eragina\nHistamina-maila handiak dituzten elikagaien kontsumoak elikadura-intoxikazioa eragiten du: “intoxikazio histaminikoa” delakoa.\nSintomak azkar agertzen dira kutsatutako elikagaia kontsumitu ondoren (2 minutu eta 2 ordu bitarteko tartean). Oro har, azkura eta erre sentsazioa eragiten dute ahoan edo eztarrian, urtikaria eragiten du gorputzaren goiko aldean, buruko mina agertzen da eta, kasu batzuetan, sabelaldeko minak, goragaleak eta beherakoa eragiten ditu. Kasu gehienetan koadroak arinak dira, eta ordu gutxiren buruan desagertzen dira sintomak.\nHistamina bidezko intoxikazioaren intzidentzia\nEz da ohikoa jatorria arrainean duen nazioarteko histamina-alertak egotea. Hala ere, nahiko ohikoa da agerraldiak egotea.\nEUROPAKO DATUAK (EFSA 2018): 80 agerraldi\nGehienak arrainei eta eratorriei lotuak, baina baita gaztei eta barazkiei lotuta ere, neurri txikiagoan.\n488 kaltetu (% 23,6 ospitaleratze eta % 0 heriotz)\nBeherakada nabarmena 2017ren aldean (117 agerraldi)\nHistamina metabolizatzeko gai ez diren pertsonak\nHistamina metabolizatzeko gai ez diren pertsonek “histaminarekiko intolerantzia” jasan dezakete. Intolerantzia horren jatorria genetikoa izan daiteke, beste gaixotasun bati lotuta egon daiteke (hesteen inflamazioari loturiko gaixotasunak, kolitis ultzeraduna eta Crohnen gaixotasuna), edo histamina metabolizatzea galarazten duten farmako bidezko tratamenduek eragin dezakete.\nPertsona horiek arranpak, itomena, asmari loturiko arnasketa-arazoak, hala nola arnasa hartzeko zailtasuna, eta hipotentsio arteriala jasan ditzakete, eta medikuaren tratamendua beharko dute.\nEFSAk 2011n egin zuen histaminaren arriskuei buruzko ebaluazioan, ondorioztatu zuen histamina ez dela arriskutsua giza osasunerako. Hala ere, histamina kantitate handiak dituzten elikagaiak kontsumitzen dituzten herritarren kasuan, kontsumo hori kezkagarria izan liteke, balitekeelako erreferentziako balioak gainditzea.\nHerritar arruntengan eragin toxikoak izan ditzakeen histaminaren gutxieneko dosia ez dago argi; izan ere, EBn jakinarazi diren intoxikazio-agerraldien erantzule diren elikagaietako kontzentrazioa 5 mg/kg baino gutxiagotik 5.000 mg/kg artekoa izan da. Aldagarritasun handi horren antzean dietako beste osagai batzuekiko kontaktua (alkohola, sendagaiak, beste amina batzuk, etab.) edo histamina metabolizatzeko arazoak egon litezke.\nEskuragarri dauden datuetatik abiatuta, EFSAk egunean 25-50 mg-ko histamina-kontsumoa jarri du osasuntsu dauden pertsonentzako gehieneko dosi seguru gisa. Bestalde, FAO/OMEk 50 mg-ko gehieneko histamina-dosia ezarri du, hautemandako kalterik gabeko (NOAEL) dosi gisa.\n25-50 mg histamina ingestioko (EFSA)\nNOAEL: 50 mg (FAO/OME)\nEFSAk 2011ko ebaluazioan balioztatu zuen erreferentziako ingestioa gainditu egin daitekeela batzuetan, histamina kantitate handiak dituzten elikagai bat edo gehiago ingestio berean kontsumitzeagatik. Elikagai horiek dira, besteak beste, produktu onduak eta ketuak.\nEFSAk amina biogenoekiko eguneko esposizio orokor bat kalkulatu zuen, esposizio metatu batean oinarritua, eta aintzat hartu zuen hori gainestimazio bat dela, esposizio handiko egoera bati dagokiona; izan ere, nekez gerta daiteke pertsona batek elikagaien kategoria guztietako elikagai asko kontsumitzea egun bakar batean.\nBatez besteko histamina ingestio metatua (mg/egun) (EFSA 2011)\nEremu geografikoa Batez besteko ingestio metatua (mg/egun) (gutxienekoa LB - gehienekoa UB)\nEspainia (AESAN) 28,2-36,2\nEFSAk ziurgabetasun eta/edo informazio-gabezia hauek identifikatzen ditu elikagaien bidezko amina biogenoekiko esposizioa ebaluatzeko garaian:\nElikagaien kategorien kopurua urria da eta elikagai onduen kontsumo-datu gutxi ditugu, bereziki gaztari dagozkionak.\nHerrialde gutxi batzuetako presentziaren datuak Europa osora estrapolatu dira.\nAldeak daude amina biogenoekin kontaminatutako elikagaien artean, elikagaiak desberdin prozesatzen baitira herrialdearen arabera.\nGehieneko muga (UB) erabiltzeak berekin ekarri ohi du elikagaiekiko esposizioaren gainestimazioa egitea.\nInformazio gutxi dugu histaminaren eta tiraminaren dosia-erantzuna erlazioari buruz, osasunean izan ditzakeen eragin kaltegarriei dagokienez.\nAmina biogenoak aztertzeko metodoak balioztatu, estandarizatu eta bateratu egiten dira, elikagai mota garrantzitsu guzti-guztientzat.\nHistaminari dagozkion elikadura-segurtasuneko irizpideak ezarri behar dira, arraina ez diren elikagai onduentzat.\nElikakatearen fase guztietan, lehengaiak eraldatzean eta elikagaiak banatu eta gordetzean, higienearen eta fabrikazioaren arloko jardunbide egokiak aplikatu behar dira, baita autokontrol-sistema bat ere, Arriskuen eta Kontrolgune Kritikoen Analisiaren printzipioetan oinarrituta.\nBehin histamina elikagaietan agertuta, ez dago inolako indargabetze-tratamendurik; beraz, beharrezkoa da elikakatean zehar zenbait neurri ezartzea, histamina sortzea saihesteko:\nHistamina ekoizten duten bakterioen agerraldiak murriztea, kalitate higienikoa duten lehengaien bidez. Ahal denean, mikrobioen kontrol gehigarriak egitea.\nElikagai hartzituei dagokienez, egokitu eta orekatu egin behar dira ekoizpenari (osagaiak, hartzitzea eta ontzea barne), banaketari eta biltegiratzeari dagozkion alderdi guztiak elikagai bakoitzarekin, histaminaren agerraldiak murrizteko.\nElikagai gordinak, hala nola arraina eta arrainetik eratorritakoak, kontserbatu eta gordetzeko tenperatura egokia kontrolatzea.\nHigienearen eta manipulazioaren arloko jardunbide egokiak :\nMantendu hotz-katea histamina ekoitzi ahal duten bakterioekin kutsa daitezkeen elikagai gordinak garraiatzean.\nElikagaien etiketako kontserbazio-denborak eta –tenperaturak errespetatzea, baita iraungitze-data ere.\nEz kontsumitu jatorria bermatuta ez duten elikagaiak.\nAlde batetik, 2004ko apirilaren 29ko 853/2004 Erregelamenduak (EE,Europako Parlamentuarena eta Kontseiluarenak, animalia-jatorriko elikagaien higieneari buruzko arauak ezartzen dituenak, honako kontserbazio-baldintza hauek exijitzen dizkie operadoreei, arrantzako produktuetan:\nONTZITIK JAITSI BITARTEAN ETA ONDOREN BETE BEHARREKOAK\nOntzietan hotz mantentzea posible ez denean, arrantzako produktu freskoak, bizirik kontserbatzen direnak izan ezik, ahalik eta azkarren hoztu beharko dira ontzitik jaistean, eta izotzaren fusio-tenperaturatik hurbil dagoen tenperaturan gorde (0 eta 4ºC artean).\nPaketatu gabeko arrantzako produktu hoztuak lurreko establezimenduren batera iritsi eta berehala banatu, prestatu edo eraldatzen ez badira, izotzekin biltegiratu beharko dira instalazio egokietan. Behar beste aldiz gehituko da izotza.\nPaketatutako arrantzako produktu freskoak izotzaren fusio-tenperatura bertsuan hoztu beharko dira.\nGORDE ETA GARRAIATU BITARTEAN BETE BEHARREKOAK\nArrantzako produktu freskoak, desizoztutako eraldatu gabeko arrantzako produktuak eta krustazeo zein moluskuen produktu egosi eta hoztuak izotzaren fusio-tenperaturatik (0 eta 4º C artean) hurbil mantenduko dira.\nArrantzako produktuak izotzarekin kontserbatzen badira, fusio-urak ezingo ditu produktuak ukitu.\nBestalde, elikagaien enpresek Histaminari buruzko Elikagaien Segurtasuneko irizpideak bete beharko dituzte arrisku handiena duten elikagaietan (arrantzako produktuak); horiek 2005eko azaroaren 15eko 2073/2005 (EE) Erregelamenduak, Europako Batzordearenak, elikagaiei aplikatu ahal zaizkien irizpide mikrobiologikoei buruzkoak, ezartzen ditu.\nBaimendutako gehienezko muga mikrobiologikoa Irizpidea ezartzen den fasea\nHistamina-eduki handiarekin lotutako arrain-espezieetatik eratorritako arrantza-produktuak(17) 100-200 mg/kg Bizitza erabilgarrian zehar merkaturatutako produktuak\nGatzunetan ontze entzimatikoko tratamendua igaro duten arrantzako produktuak, histidina-eduki handiarekin lotutako arrain-espezieetatik eratorritakoak(17). 200-400 mg/kg Bizitza erabilgarrian zehar merkaturatutako produktuak\nArrantzako produktuak hartzitzean sortutako arrain-saltsa. 400 mg/kg Bizitza erabilgarrian zehar merkaturatutako produktuak\n1. taula: Histamina baimendutako gehienezko mugak.\n(17) Bereziki honako familia hauetako arrainak: Scombridae, Clupeidae, Engraulidae, Coryfenidae, Pomatomidae eta Scombresosidae.\n8. ELIKAko esteka interesgarriak\nHistaminari buruzko albisteak - ELIKA\nHistamina Infograma - ELIKA\nHistamina bidezko intoxikazioa - Kontsumitzaileak ELIKA\nHozkailuan gordetzea – Kontsumitzaileak ELIKA


Gazte politika: Jardun esparruak: Emantzipazioa\nGazteriaren inguruko planifikazioa: Gazte Plana.\nIV. Gazte Planaren laburpen exekutiboa\nEuskadiko III. Gazte Planaren Marko Orokorra 2020 (pdf, 1,3 Mb)\nEusko Jaurlaritzaren IV. Gazte Plana egitearen esparruan Gazteen Euskal Behatokian egindako lan tailerra, WOKAren ondorioak\n1.- Zeri deritzogu gazte emantzipazioa\n2.- Gazte emantzipazioa sustatzera bideratutako neurriak\n3.- Urteko programazioa eta ebaluazioa\n1.- Zeri deritzogu gazte emantzipazioa?\nGazteen emantzipazioa gazteei osotasunez gizarteratzea lortzea da, beren bizi proiektua autonomiaz eraikitzeko aukera izan dezaten.\nGazte emantzipazioa sustatzera bideratutako neurri eraginkorrak ondoko esku-hartze arloez arduratuko dira, antzematen diren eskari eta premiak kontuan harturik:\nGazteentzako enplegua sortzera, horri eustera eta horren kalitatea hobetzera bideratutako politika koordinatua bultzatzea, bai eta bizitza osoan barnako prestakuntza kontzeptuaren garapena sustatzea.\nBalio hezkuntzan trebatzea eta ikastetxeetan ikasleen partaidetza suspertzea.\nGazteei etxebizitza eskuratzea errazago egitea.\nGazteen artean bizimodu osasuntsua modu koordinatuan sustatzea.\nGazteen bazterkeriaren prebentzioa eta esku-hartze soziala.\nGazte elkartegintzaren eta parte hartzean oinarrituriko aisiaren sustapena.\nGazteen kultura jarduerari laguntzea, bere faseetako bakoitzean.\nArtikulu honetan aipatzen diren jarduketa-arlo bakoitzean euskararen erabileraren normalkuntza sustatzea eta gazteentzako jarduera eta programen eskaintzan euskararen erabilera sustatzea.\nGazteen mugikortasuna sustatzea .\nGazteengan kirola eta joko garbia sustatzea.\nEmakumeen eta gizonen arteko berdintasuna sustatzeari eta emakumeen aurkako indarkeria prebenitu eta ezabatzeari, euskarari, immigrazioari, teknologia berriei, informazioaren gizarteari, ekonomia sustapenari, kulturari, landa eremuari, kontsumoari, hirigintzari, ingurumenari eta gizartean balioak sustatzeari buruzko zeharkako jarduketen plangintzetan gazte-ikuspegia txertatzea. Neurri horiek diseinatzerakoan, desberdintasun egoeran dauden gazteak aintzat hartuko dira, egoera horiek ezabatzeko.\n3.- Urteko programazioa eta ebaluazioa *\nSail bakoitzak ekintza positiborako bere programak lantzen ditu urtero, eta, plan estrategikoaren garapenari jarraiki, urtero programatzen dituen neurriak egikaritzera bideratuko dituen diru-baliabideak zehazten ditu. Aurrekontu ekitaldi bakoitza amaitu eta gero, sail bakoitzak jarduketa programa horiek ebaluatu egiten ditu, Gazte planak eta programak programatzeko eta balioztatzeko eskuliburuan (pdf, 140 kb) jasota dauden irizpideei jarraiki, gerora Jaurlaritzaren Kontseiluak ebaluazio hori onar dezan.\n1.- Eusko Jaurlaritzaren IV Gazte Plana 2020\n2018rako IV Gazte Planaren ekintzen programazioaren zirriborroa (pdf, 610 kb)\n2.- Eusko Jaurlaritzaren IV Gazte Plana onartu arteko Bitarteko Neurriak (pdf, 118 kb) (gaztelaniaz)\n2017: Programazioa (pdf, 3 Mb) / Ebaluazioa (pdf, 2 Mb) ) (gaztelaniaz) eta ebaluazioaren ziurtagiria (pdf, 105 kb) (gaztelaniaz)\n3.- Eusko Jaurlaritzaren III. Gazte Plana 2014-2016\n2016: Programazioa (pdf, 2 Mb) (gaztelaniaz) / Ebaluazioa (pdf, 2 Mb) ) (gaztelaniaz)\n2015: Programazioa (pdf, 2 Mb) (gaztelaniaz) eta programazioaren ziurtagiria (pdf, 84 kb) / Ebaluazioa (pdf, 2 Mb) (gaztelaniaz)\n2014: Programazioa (pdf,1 Mb) / Ebaluazioa (pdf, 1 Mb) (gaztelaniaz)\nEusko Jaurlaritzaren III. Gazte Plana 2014-2016 (pdf, 1 Mb)\nEusko Jaurlaritzaren III. Gazte Plana, 2014-2016 aldikoa, ONARTZEKO ERABAKIA (pdf, 110 kb)\nIII. Gazte Plana 2020ren Marko Orokorra. Gazteriaren arloko Euskal Estrategia (pdf, 1 Mb)\n4.- Eusko Jaurlaritza: gazte politika integrala sustatzeko Bitarteko Neurriak\n2013: Programazioa (pdf, 617 kb) / Ebaluazioa (pdf, 1 Mb)\n2012: Programazioa (pdf, 499 kb) / Ebaluazioa (pdf, 869 kb)\n2011: Programazioa (pdf, 786 kb) / Ebaluazioa (pdf, 928 kb)\n2010: Programazioa (pdf, 1,2 Mb) / Ebaluazioa (pdf, 1 Mb)\n2009: Programazioa (pdf, 643 kb) / Ebaluazioa (pdf, 1 Mb)\n2008: Programazioa (pdf, 807 kb) / Ebaluazioa (pdf, 886 kb)\n2007: Programazioa (pdf, 765 kb) / Ebaluazioa (pdf, 851 kb)\n5.- Euskal Autonomia Erkidegoko II. Gazte Plana: esteka EAEko II. Gazte Plana 2002-2005 argitalpenari\n2005: Programazioa (pdf, 747 kb) / Ebaluazioa (pdf, 684 kb)\n2004: Programazioa (pdf, 782 kb) / Ebaluazioa (pdf, 680 kb)\n2003: Programazioa (pdf, 2 Mb) / Ebaluazioa (pdf, 1 Mb)\n2002: Programazioa (pdf, 1 Mb) / Ebaluazioa (pdf, 285 kb)\n6.- Euskal Autonomia Erkidegoko I. Gazte Plana: esteka EAEko II. Gazte Plana 1999-2001 argitalpenari\n2001: Programazioa (pdf, 1 Mb) / Ebaluazioa (pdf, 1 Mb)\n2000: Programazioa (pdf, 1 Mb) / Ebaluazioa (pdf, 1 Mb)\n1999: Programazioa (pdf, 5 Mb) / Ebaluazioa (pdf, 1 Mb)\n7.- Planen aurreko etapa\n1997-1998: Ebaluazioa (pdf, 1,58 Mb)\nEusko Jaurlaritzaren III. Gazte Plana (2014-2016): burututako gastuaren eta ekintza kopuruaren laburpena sailez sail (pdf, 72 kb)\nBurututako gastuaren eta ekintza kopuruaren laburpena sailez sail 2010-2013\nKoadro honetan (pdf, 137 kb) Eusko Jaurlaritzako sailek 2010-2013 urteetan burututako gazte politika integralen bilakaera erakusten da. Bertan ekintza kopuruaren urteko progresioa eta sail bakoitzak gazteen arloan burututako gastua ikus daiteke. 2013an legislatura berriarekin Eusko Jaurlaritzaren egitura aldatzen da eta sailak izen diferenteak dituzte.\nBurututako gastuaren eta ekintza kopuruaren laburpena sailez sail 2002-2009\nKoadro honetan (pdf, 23 kb) Eusko Jaurlaritzako sailek II. Gazte Plana hasi zenez geroztik (2002an) 2009 urterarte burutu diren gazte politika integralen bilakaera erakusten da. Bertan ekintza kopuruaren urteko progresioa eta sail bakoitzak gazteen arloan burututako gastua ikus daiteke.\n*Txosten hauek egiteko datuak eskatu izan dira hainbat instituzioetara eta egindako ekarpenak jatorrizko erakundearengandik jasotako hizkuntzan daude eskuragarri.\nGazte politikako hasierako orrira itzuli\nAzken aldaketako data: 2018/08/14


Euskararen Erabilera Normalizatzeko VI. Plangintzaldia, onartua - Albisteak - Hizkuntza Berdintasuna\nEuskararen Erabilera Normalizatzeko VI. Plangintzaldia, onartua\n2018-2022 urte arteko Aldundiaren jardun linguistikoa arautuko du planak eta, lehen aldiz, partaidetza prozesua egin du Aldundiak langileen ekarpenak planean jaso eta txertatzeko\nGipuzkoako Foru Aldundiak euskararen erabilera normalizatzeko VI. plangintzaldia onartu du eta, hala, araututa geratu da 2018-2022 urte arteko jardun linguistikoa. Plan horren helburu nagusia lan hizkuntzan aurrera pausoak ematea da, gutxi asko, Aldundiak %100 bermatuta baitauka herritarrei ematen dien euskarazko zerbitzua. Markel Olano diputatu nagusiak adierazi duenez, Aldundiak modu proaktiboan jokatu behar du eta hizkuntza berdintasunaren bidean sakontzen jarraitzeko determinazioa dago. "Guk euskaraz funtzionatuko duen Aldundia nahi dugu eta jarrera aktiboa izango dugu euskara lan hizkuntza nagusia izan dadin". Albistearen ondoren atxikita dago VI. plana.\nOlanoren arabera, plangintzak hiru printzipio uztartzen ditu: hizkuntza hautuaren askatasuna, hizkuntza berdintasuna eta justizia soziala. Hizkuntza hautatzeko askatasuna aipatzen denean, herritarrak bi hizkuntza ofizialetako edozeinetan jarduteko eta hizkuntza horretantxe artatua izateko eskubidea duela esan nahi da. Hizkuntza berdintasunaren ideiarekin, berriz, euskaraz aritu nahi duenari euskaraz aritzeko baldintzak sortu behar zaizkiola adierazten da eta, zentzu horretan, neurri orekatzaileak sustatuko ditu Aldundiak. Justizia sozialarekin, aldiz, garai batean euskararen kontrako jarrerek sortutako desoreka berdintzeko, orain, baliabideak euskara biziberritzera bideratzea zilegi dela azpimarratzen da.\nHizkuntza Berdintasuneko Zuzendaritza Nagusiak berriki egindako neurketen arabera, euskara ezagutza maila altua da langileen artean, %80tik gorak baitaki euskara ongi edo oso ongi. Gainera, hizkuntza eskakizunen bat esleituta duten lanpostuetako langileen %80k baino gehiagok dauka dagokion hizkuntza eskakizuna edo altuagoa egiaztatuta. Beraz, oro har, Aldundiko langileriak euskara maila ona du. Alabaina, Olanok ohartarazi du erabilera oraingoz ez dela ezagutza mailaren adinakoa eta hori lan dinamikekin lotuta dagoela. "Ohitura horiek dira aldatzeko bidean jarri nahi ditugunak, betiere, euskaraz funtzionatuko duen erakundea helburu izanik".\nHori horrela, Aldundia proaktibo izango dela nabarmendu du diputatu nagusiak eta euskara lan hizkuntza izan dadin emango dituztela pausoak: euskaraz egin daitekeena euskaraz egitea; bilerak, dokumentuak euskaraz sortzea; prestakuntza euskaraz ematea... "Datozen urteotan Aldundiko langileen ezagutza maila %100era gerturatuko da, langile asko jubilatu egingo direlako eta sartuko diren berriak elebidunak izango direlako. Beraz, euskara lan hizkuntza bihurtu behar dugu, herritarren bizikidetza hobetzeko jomugari eutsi diezaiogun".\nPartaidetza prozesua. VI. plangintzaldiak erakundearen barruan ahalik eta babes zabalena izan dezan eta ahalik eta osoena izan dadin, Hizkuntza Berdintasuneko Zuzendaritza Nagusiak partaidetza prozesua egin du. "Planaren ikuspegia, edukiak eta orientabidea gure teknikariekin eztabaidatzeko eta haien ekarpenak jasotzeko helburua izan du partaidetza prozesuak". Lehenengo aldia izan da euskararen erabilera normalitzateko plan baten idazketa prozesuan partaidetza prozesu bat egiten dena eta Hizkuntza Berdintasuneko zuzendari Garbiñe Mendizabalek adierazi duenez, oso emankorra izan da prozesua. "25 ekarpen jaso ditugu eta horietatik 23 hartu ditugu kontuan plangintza idazteko orduan". Ekarpen horietako batzuk araubidearekin lotutakoak dira; beste batzuk, aldiz, planaren aplikazioarekin erlazionatutakoak. Partaidetza prozesuan 103 langilek, ordezkari politikok eta ordezkari sindikalek hartu dute parte.\nDena den, partaidetza prozesutik ateratako ekarpenak ez dira soilik planean txertatuta geratuko, izan ere, datozen bost urteetako jardunean jarraipena egitea aurreikusten da. Aldundiak hartutako konpromiso horiei erantzuna emateko asmo irmoa dauka eta, Mendizabalen arabera, partaidetza prozesua ez da bukaera bat izan, prozesu baten hasiera baizik.\nHorrez gain, Eusko Jaurlaritzako Hizkuntza Politika Sailak Aldundiaren VI. planari oniritzia eman diola ere nabarmendu du Mendizabalek eta, zentzu horretan, plana norabide onean doala adierazi du. "HPSk erabateko adostasuna eman dio gure planari eta positiboa da lan hizkuntzan pausoak ematea".\nGipuzkoako Foru Aldundiko Euskararen Erabilera Normalizatzeko VI. Plana


Simon Bolivar « Ahaztuen Oroimena 1936\nSimón Bolivarren jaiotzaren 238. urteurrena\nPosted on 25 julio, 2021 Actualizado enn 25 julio, 2021\nZiortza-Bolibarren, erakusgai jarri dugu argazki historikoekin osatutako erakusketa. Atzo, Simón Bolibarren 238.jaiotzaren urteurrenaren inguruan antolatutako ekitaldietan parte hartu genuen. Simón Bolivar museoan, Zelaietaburu (Etxebarria) gainean 2015ean aurrera eramandako hiru gudariren deshobiraketa biltzen duen erakusketa aurkeztu genuen bertaratutakoen aurrean eta museoan hurrengo asteetan ikusgai egongo dena ondoren; argazki historikoz osatua (gudariak, gerraren kalteak eraikinetan, hildakoak, errepresaliatuak eta faxisten zenbait argazki ere ikusgain daude).\nEra berean, atzoko ekitaldiekin bat egin eta hemen zein han, lehen zein oraingo altxamendu eta kolpe militarren aurka eta errepresaliatutako herriekiko zein herritarrekiko elkartasuna adierazi nahi dugu; memoria kolektiborako bidean eta justizia trantsizional baten beharraren babespean.\nEsta entrada fue publicada en Orokorra y etiquetada como erakusketa, Simon Bolivar, Zelaietaburu, Ziortza-Bolibar.